Μητσοτάκης: Υποχρεωτικός ο εμβολιασμός σε γηροκομεία και υγειονομικούς -Οι κλειστοί χώροι μόνο για εμβολιασμένους - iefimerida.gr\nΔιάγγελμα του πρωθυπουργού, Κυριάκου Μητσοτάκη / Φωτογραφία αρχείου: ΓτΠ/Δημήτρης Παπαμήτσος\nΥποχρεωτικό εμβολιασμό σε εργαζομένους στα γηροκομεία άμεσα και για τους υγειονομικούς σε δημόσιο και ιδιωτικό τομέα από την 1η Σεπτεμβρίου ανακοίνωσε ο Κυριάκος Μητσοτάκης.\nΣτις 19.00 της Δευτέρας, ο πρωθυπουργός επισήμανε στο τηλεοπτικό του διάγγελμα πως η «λύση είναι μία» για το τέλος της πανδημίας. «Τον δρόμο δεν δείχνει ο πανικός, αλλά ο εμβολιασμός».\nΟ Κυριάκος Μητσοτάκης εξήγγειλε τον υποχρεωτικό εμβολιασμό των εργαζομένων σε μονάδες φροντίδας ηλικιωμένων, αλλά και σε εργαζόμενους στην υγεία από την 1η Σεπτεμβρίου.\n«Η χώρα δεν θα ξανακλείσει από τη στάση ορισμένων. Θα δώσει ελευθερία στους πολλούς. Και προστασία σε όλους. Γιατί δεν κινδυνεύει η Ελλάδα, αλλά οι ανεμβολίαστοι Έλληνες» τόνισε ο πρωθυπουργός, για να προσθέσει: «Οσοι δεν εμβολιάζονται, δεν θα οδηγήσουν τον τόπο σε καθολικές απαγορεύσεις».\nΕτσι, πρώτον, καθίσταται υποχρεωτικός ο άμεσος εμβολιασμός των εργαζομένων σε μονάδες φροντίδας ηλικιωμένων, που είναι και η πιο ευπαθής κατηγορία.\nΌσοι δεν το πράξουν, θα τεθούν σε αναστολή εργασίας από τη 16η Αυγούστου και μετά, σημείωσε ο Κυριάκος Μητσοτάκης. «Γιατί δεν γίνεται αυτοί, οι οποίοι υποτίθεται ότι προστατεύουν εκείνους που κινδυνεύουν περισσότερο, να είναι οι ίδιοι πιθανοί φορείς αυτού του κινδύνου», είπε.\nΔεύτερον, από την 1η Σεπτεμβρίου ο υποχρεωτικός εμβολιασμός θα ισχύσει και για τους υγειονομικούς σε δημόσιο και ιδιωτικό τομέα.\nΠαρακολουθήστε το διάγγελμα Μητσοτάκη\nΔεκαοκτώ μήνες από την πρώτη επίθεση της πανδημίας, η χώρα μας διαθέτει πλέον εμβόλια άμεσα διαθέσιμα σε κάθε πολίτη και σε κάθε γωνιά της Ελλάδας. Η ασφάλεια και η αποτελεσματικότητά τους έχει ήδη αποδειχθεί περίτρανα από τα δισεκατομμύρια δόσεις που έχουν γίνει σε ολόκληρο τον κόσμο. Και η Επιχείρηση ''Ελευθερία'' απλώνεται στην επικράτεια, φέρνοντας πιο κοντά τον στόχο μέσα στο καλοκαίρι να έχει εμβολιαστεί τουλάχιστον το 70% του ενήλικου πληθυσμού μας.\n»Δύο σκιές, ωστόσο, εμποδίζουν τη γρήγορη και οριστική έξοδό μας από τη δοκιμασία: η εμφάνιση της επιθετικής μετάλλαξης Δέλτα του κορωνοϊού και ένα ποσοστό πολιτών που ακόμη διστάζουν να εμβολιαστούν. Είναι μία διπλή απειλή που σήμερα απασχολεί όλες τις χώρες, αναγκάζοντας, μάλιστα, κάποιες από αυτές να επιστρέψουν στους αυστηρούς περιορισμούς. Ακόμη και οι Ολυμπιακοί Αγώνες για πρώτη φορά θα γίνουν χωρίς θεατές και με καραντίνα για τους λιγοστούς επισκέπτες.\n»Η χώρα δεν θα ξανακλείσει από τη στάση ορισμένων. Θα δώσει ελευθερία στους πολλούς. Και προστασία σε όλους. Γιατί δεν κινδυνεύει η Ελλάδα, αλλά οι ανεμβολίαστοι Έλληνες.\n»Για τα πολλά που έγιναν και για όσα πρέπει ακόμη να γίνουν, επιτρέψτε μου σήμερα να είμαι λίγο πιο αναλυτικός. Το απαιτούν οι στιγμές, αλλά και η προσπάθεια στην οποία καλούμαστε τώρα. Γιατί είναι πάντα χρέος μου να παρουσιάζω ανοιχτά τα γεγονότα και να τεκμηριώνω με στοιχεία τις αποφάσεις μου.\n»Ύστερα από ενάμιση χρόνο κανείς δεν μπορεί να ισχυριστεί πια ότι δεν ξέρει για τον κορωνοϊό. Από την πρώτη στιγμή, η Πολιτεία ξεδίπλωσε αλλεπάλληλες εκστρατείες ενημέρωσης υπό τις οδηγίες των ειδικών. Προσάρμοζε, κάθε φορά, τις πολιτικές της στις εξάρσεις του ιού, στηρίζοντας παράλληλα την κοινωνία και την οικονομία. Θωράκισε το Σύστημα Υγείας, αλλά και τους πολίτες, με εκατομμύρια δωρεάν τεστ. Και βέβαια, εξασφάλισε εμβόλια για όλους, μ’ ένα καινοτόμο ψηφιακό σύστημα.\n»Γι’ αυτό και σήμερα βρισκόμαστε σε μία πολύ καλύτερη αφετηρία: στο υγειονομικό πεδίο, 3 στους 4 Έλληνες άνω των 60, δύο στους 3 άνω των 45 και 1 στους 2 άνω των 30 ετών έχουν επιλέξει το εμβόλιο. Και τις τελευταίες μέρες ο ρυθμός επιταχύνεται. Ενώ στην οικονομία η ανάπτυξη της επόμενης διετίας προβλέπεται να είναι από τις υψηλότερες στην Ευρώπη. Στον τουρισμό, ιδιαίτερα, οι αφίξεις στο «Ελευθέριος Βενιζέλος» ξεπέρασαν, τις τελευταίες μέρες, το 50% των συνολικών αφίξεων του 2019.\n»Κατά συνέπεια, θέλω να είμαι σαφής: έχοντας, όσοι δεν εμβολιάζονται, αυτό το δικαίωμα, δεν θα οδηγήσουν τον τόπο σε καθολικές απαγορεύσεις. Ας ακούσουν τους νέους, που αξιοποιούν το Freedom Pass. Από μεθαύριο, μάλιστα, αρχίζουν να εμβολιάζονται και οι ηλικίες 15 με 17. Ας ακούσουν την Εκκλησία, που απομονώνει τις λιγοστές φωνές εναντίον του πλησίον. Ας ακούσουν τους επαγγελματικούς φορείς, που ζητούν να επανέλθουν οι δουλειές σε κανονικούς ρυθμούς. Αλλά ας ακούσουν και τα εκατομμύρια γυναίκες και άντρες που θέλουν να ζήσουν με υγεία και ελευθερία.\n»Είναι καιρός να συσπειρωθούμε όλοι γύρω από μία κοινή πραγματικότητα. Και τότε θα διαπιστώσουμε ότι οι κοινοί κανόνες δεν διχάζουν, αλλά ενώνουν. Αντίθετα, τη σύγχυση σπέρνουν μόνον η διγλωσσία και οι αντιφατικές συμπεριφορές. Ας μην επενδύουν, λοιπόν, κάποιοι στην άγνοια ή στην αγωνία. Πολύ περισσότερο όταν η οικονομία βάζει ξανά μπροστά τις μηχανές της. Και, όπως είπα και στην αρχή, φέτος ο τουρισμός μπορεί τελικά να μας εκπλήξει ευχάριστα.\n»Κι όμως, τα καταφέραμε. Τώρα χρειάζεται λίγη προσπάθεια ακόμη. Αυτό σημαίνει ότι με μία νέα εξόρμηση εμβολιασμών, κυρίως μεταξύ των άνω των 60 και των νέων μας, το καλοκαίρι μας θα γίνει ακόμη καλύτερο. Και η ώρα είναι τώρα. Γιατί το εμβόλιο θέλει λίγο χρόνο για να γίνει η ασπίδα μας. Έχουμε, συνεπώς, το απόλυτο όπλο για να σταματήσουμε τον κορονοϊό εδώ, στο τέταρτο γράμμα του αλφαβήτου. Ο εμβολιασμός είναι, τώρα, το ''κατά κεφαλήν χρέος'' της χώρας.\n»Οι ελευθερίες θα αποκαθίστανται σταδιακά με διαβατήριο το εμβόλιο και σταθερούς τους βασικούς κανόνες: μάσκα όταν είμαστε με άλλους, ακόμη κι έξω, ατομική υγιεινή και πολλά test. Ενώ η Πολιτεία θα βρίσκεται σε επιφυλακή, ώστε να παρακολουθεί τοπικές εξάρσεις, την ετοιμότητα των νοσοκομείων και την τήρηση των μέτρων.\n»Στόχος είναι ο επίλογος της πανδημίας να μη γίνει πρόλογος μιας νέας δοκιμασίας το φθινόπωρο. Μπορούμε, λοιπόν, να κλείσουμε από σήμερα, και γρήγορα, το τελευταίο κεφάλαιο της υγειονομικής κρίσης. Βάζοντας ο καθένας την υπογραφή του με το δικό του χέρι. Αρκεί στο ένα μπράτσο να έχει το εμβόλιο της Ελευθερίας».\nΔΙΑΒΑΣΤΕ ΠΕΡΙΣΣΟΤΕΡΑ μέτρα εμβόλια εμβολιασμοί ΠΙΣΤΟΠΟΙΗΤΙΚΟ ΕΜΒΟΛΙΑΣΜΟΥ Κορωνοϊός ΥΠΟΧΡΕΩΤΙΚΟΣ ΕΜΒΟΛΙΑΣΜΟΣ


Τελικοί ΝΒΑ 2020 - Los Angeles Lakers - Miami Heat 4-2: Περίληψη της σειράς | Τα μπασκετικά κακώς κείμενα\nΤελικοί ΝΒΑ 2020 - Los Angeles Lakers - Miami Heat 4-2: Περίληψη της σειράς\n0 0 Andreas Christophorou Τρίτη 13 Οκτωβρίου 2020 Edit this post\nΟι Los Angeles Lakers κατέκτησαν το 17ο πρωτάθλημα ΝΒΑ στην ιστορία τους απέναντι στους αξιόμαχους αλλά και "πληγωμένους" Miami Heat.\nΟι Los Angeles Lakers κατέκτησαν το 17ο πρωτάθλημα ΝΒΑ στην ιστορία τους, τελειώνοντας τη σειρά των τελικών απέναντι στους Miami Heat με εμφατικό τρόπο. Στις παραγράφους που ακολουθούν θα βρείτε μαζεμένες τις περιλήψεις των πέντε πρώτων αγώνων, όπως τις είχα αναρτήσει στη σελίδα του Badbaskegr μετά τις αναμετρήσεις και στη συνέχεια ένα σχόλιο για τον 6ο τελικό και ότι συνεπάγεται το αποτέλεσμα του.\nMiami Heat @ Los Angeles Lakers 98-116 (0-1)\nΟι Τελικοί του NBA άρχισαν με μεγάλο ενθουσιασμό. Με τους Lakers να θεωρούνται το μεγάλο φαβορί, ο ενθουσιασμός μεγάλωσε ακόμη περισσότερο όταν ο Andre Iguodala με κάρφωμα έβαλε τους Heat μπροστά στο σκορ με 25-12. Εκεί ήρθε στο μυαλό η πιο ακραία στατιστική σημείωση από όλα όσα έχουν αναφερθεί για το ζευγάρι των Τελικών, το γεγονός δηλαδή ότι οι Lakers είχαν στα πλέι οφ ρεκόρ 12-0 όταν προηγούνταν με διψήφιο σκορ και 0-3 όταν έμεναν τόσο πίσω κατά τη διάρκεια ενός παιχνιδιού.\nΤελικά όμως, μετά από τάιμ άουτ του Frank Vogel η εικόνα άλλαξε άρδην. Ο Pope έδωσε ρυθμό στους Lakers με δύο απανωτά τρίποντα και πριν το καταλάβουν οι Heat βρέθηκαν πίσω με 3 πόντους στο τέλος της 1ης περιόδου.\nΜιάμιση περίοδο αργότερα, οι Lakers είχαν ήδη πάει τη διαφορά στους 32 πόντους, με τους βασικούς συντελεστές των Heat να αποχωρούν ένας ένας για τα αποδυτήρια με διάφορους τραυματισμούς. Η πρώτη κακή είδηση ήρθε για τον Goran Dragic ο οποίος σε μια ανύποπτη φάση 4,5 λεπτά πριν το τέλος του ημιχρόνου τραυματίστηκε στο αριστερό πόδι και είναι αμφίβολο αν θα γυρίσει στο υπόλοιπο της σειράς\nO Jimmy Butler στην προσπάθεια του να ξεφύγει από τον Davis στα τελευταία δευτερόλεπτα του ημιχρόνου γλίστρησε σε διείσδυση, παίζοντας στο υπόλοιπο του παιχνιδιού με εμφανές πρόβλημα στο αριστερό του πόδι.\nΑργότερα, συγκεκριμένα 7 λεπτά πριν το τέλος της τρίτης περιόδου, ο Adebayo επιτέθηκε προς το καλάθι, συγκρούστηκε με τον Davis και κατέληξε στο παρκέ χτυπώντας εκεί το αριστερό του χέρι. Ένα λεπτό μετά βγήκε οριστικά από το παιχνίδι.\nΟι Davis και Lebron οδήγησαν τους Lakers σε σκορ και δημιουργία, με το LA να παίρνει διψήφιο σκορ από άλλους τρεις παίκτες. Οι Heat μέσα σε όλα τα προβλήματα τους, είδαν τον Kendrick Nunn να δείχνει πράγματα που μέχρι σήμερα δεν έδειξε στα πλέι οφ και να αναγκάζει τον Vogel να κρατήσει τους βασικούς του μέσα περισσότερο από όσο θα ήλπιζε.\nΗ μισή και πλέον διαφορά είχε χαθεί, με δυόμιση λεπτά να απομένουν, με τον κόουτς Spoelstra να βλέπει τους παρόντες να μην παρατάνε το παιχνίδι. Θετικό σημάδι για το υπόλοιπο της σειράς, αρκεί βέβαια τουλάχιστον οι Adebayo και Butler να εξακολουθούν να είναι μάχιμοι για να προσφέρουν και στους υπόλοιπους τους χώρους και τα σουτ που χρειάζονται για να διακριθούν.\nΗ πρώτη σκέψη είναι ότι μετά τα σημερινά, η σειρά φαίνεται να τελειώνει γρήγορα. Η δεύτερη σκέψη είναι ότι οι Τελικοί σχεδόν πάντα κρύβουν εκπλήξεις και ανατροπές.\nMiami Heat @ Los Angeles Lakers 114-124 (0-2)\nΣτο tweet του Jacob Goldstein που ακολουθεί (o Jim Carrey ήταν δική μου προσθήκη) φαίνεται ο υπολογισμός των πιθανοτήτων των Heat και των Lakers να κερδίσουν τη σειρά των Τελικών σε συγκεκριμένο αριθμό παιχνιδιών.\nΟ λόγος που επέλεξα αυτή την εικόνα για να σχολιάσω το 2ο παιχνίδι των Τελικών του ΝΒΑ, έχει να κάνει πρώτα απ' όλα με το γεγονός ότι τα αποτελέσματα των προβλέψεων του είναι πολύ καλά, αλλά και το γεγονός ότι ήδη μια φορά σε αυτά τα πλέι οφ, οι Nuggets αψήφησαν την κατά τους πρόβλεψη και βρέθηκαν στους Τελικούς της Δύσης, "τρολάροντας" τον δημιουργό μετά την πρόκριση τους. Το ποσοστό 6% είναι σίγουρα μεγαλύτερη πιθανότητα από τις ελπίδες που είχε ο χαρακτήρας του Jim Carrey στην γνωστή ταινία, ενώ οι Heat ως ομάδα δεν δείχνουν να υποχωρούν παρά τις απώλειες.\nΣτο δεύτερο παιχνίδι της σειράς των τελικών ο κόουτς Spoelstra επιστράτευσε τους Meyers Leonard και Kendrick Nunn για να καλύψει σε επίπεδο στελέχωσης την απουσία των Goran Dragic και Bam Adebayo. Με τους Leonard και Olynyk να πετυχαίνουν τρίποντα νωρίς στο παιχνίδι ήταν φανερό ότι οι Heat θα παρουσίαζαν μια ομάδα που μπορούσε να ανοίξει πιο αποτελεσματικά το γήπεδο. Στην συνέχεια του παιχνιδιού, φάνηκε επίσης η ικανότητα του συνόλου αυτού να δημιουργήσει σημαντικό πλεονέκτημα στην γραμμή των βολών, με τους Heat να ολοκληρώνουν το παιχνίδι με +21 βολές σε +17 προσπάθειες.\nΗ εκτεταμένη χρησιμοποίηση της ζώνης ανάγκασε τους Lakers να εκτελέσουν περισσότερα τρίποντα από όσα θα ήθελαν, τους έδωσε όμως και τους χώρους για να τελειώσουν το πρώτο ημίχρονο με 17/20 δίποντα και το δεύτερο ημίχρονο με πλεονέκτημα 12-4 στα επιθετικά ριμπάουντ, εκμηδενίζοντας έτσι το πλεονέκτημα των Heat στις βολές.\nΣε αριθμούς ο Davis μπορεί να μην ξεφεύγει αρκετά από τον Lebron James, μέσα στο γήπεδο όμως δείχνει να είναι η προσωποποίηση των προβλημάτων των Heat. Τα δύσκολα σουτ του μετά από απομόνωση μακριά από το καλάθι και η δημιουργία δεύτερων ευκαιριών ισορροπούν τα όποια πλεονεκτήματα εμφανίζει η επίθεση των Heat, απέναντι στις πιο ψηλές πεντάδες των Lakers.\nΟι Lakers δείχνουν να έχουν αρκετές λύσεις για ότι βλέπουν απέναντι τους. Οι Heat απ΄τη πλευρά τους φαίνονται σε θέση να παρουσιάσουν διαφορετικά πράγματα, κάτι που φυσικά το έχουν και περισσότερη ανάγκη. Αυτή η ικανότητα του συνόλου του Erik Spoelstra δείχνει να είναι αυτή τη στιγμή ο μόνος λόγος για να αψηφήσει κανείς τις προβλέψεις.\nLos Angeles Lakers @ Miami Heat 104-115 (2-1)\nΨάχνοντας να βρω μια εικόνα που να περιγράφει όσο καλύτερα γίνεται τι συνέβη στο τρίτο παιχνίδι των τελικών του ΝΒΑ κατέληξα στο πιο κάτω...ενάμιση tweet.\nO Jimmy Butler σήμερα το πρωί έγινε ο τρίτος παίκτης που ολοκλήρωσε παιχνίδι τελικών με triple-double 40 πόντων, έχοντας συγκεκριμένα 40 πόντους σε 20 σουτ, 13 ασίστ, 11 ριμπάουντ, 2 κλεψίματα και 2 κοψίματα σε 45 λεπτά παιχνιδιού. Οι δύο προηγούμενοι ήταν ο Jerry West στο 7ο παιχνίδι της σειράς του 1969 και ο Lebron James στο 5ο παιχνίδι της σειρά του 2015. Η διαφορά του χθεσινού παιχνιδιού του Butler, ήταν ότι οδήγησε την ομάδα του στη νίκη. Για να έρθει όμως αυτή η νίκη ο Butler πέτυχε όσα πέτυχε ("έβαλε το χέρι του" σε 77 από τους 115 πόντους των Heat σύμφωνα με το Synergy)\nμέσα από τη συνήθη λειτουργία της ομάδας του, ενώ αυτή τη φορά οι Heat δεν ξεκλείδωσαν απλά την άμυνα των Lakers μέσα από καλή κυκλοφορία και δημιουργία χώρων, περιόρισαν και την αντίπαλη επίθεση, ειδικά όσον αφορά το βασικό σχήμα.\nΟ ρεπόρτερ της USA Today, Jeff Zillgitt είχε επισημάνει πριν από το 3ο παιχνίδι ότι η παρουσία του Anthony Davis στο παρκέ έκανε τους Lakers καλύτερους κατά 38 πόντους με το LA να έχει σκορ +33 με αυτόν εντός, την ίδια στιγμή που ήταν ο μόνος παίκτης που στην απουσία του άφηνε την ομάδα του με αρνητικό πρόσημο.\nΟι Heat έδειξαν την απαραίτητη προσοχή στο γεγονός αυτό φορτώνοντας από νωρίς με φάουλ τον ψηλό των Lakers και κρατώντας τον εκτός παιχνιδιού, ουσιαστικά μέχρι το τέλος του, ακόμη και όταν βρισκόταν στο παρκέ. Οι 15 πόντοι σε 33 λεπτά συμμετοχής και το μόλις 1 σουτ στην τέταρτη περίοδο δείχνουν την επίδραση της άμυνας του συνόλου του κόουτς Spoelstra.\nΕκτός της κατάστασης στην οποία έφεραν τον Davis, οι Heat σημάδεψαν και τον Caldwell-Pope με τον Butler να μην φαίνεται να πτοείται ιδιαίτερα όταν βρέθηκε απέναντι του. Οι δύο τους ήταν στο -26 με όλη τη βασική πεντάδα του LA να είναι αρνητική και τον πάγκο τους να είναι θετικός. Αν είναι ένα γεγονός που δείχνει πως ο κόουτς Vogel είναι αυτός που ψάχνει απαντήσεις για να αντιμετωπίσει το σύνολο των Heat χωρίς τους Adebayo και Dragic, είναι το γεγονός ότι οι Lakers είχαν ως μόνο φωτεινό σημείο την πεντάδα James-Rondo-Morris-Caruso-Kuzma που σε 8,5 λεπτά ήταν στο +16. Το LA είχε μόλις άλλες 4 θετικές πεντάδες στο...+1.\nΑυτό που δείχνουν οι Heat στα τελευταία δύο παιχνίδια είναι πρώτα απ'όλα μια διαφορετική εικόνα, συνέπεια της διαφορετικής στελέχωσης τους σε σχέση με τους συνδυασμούς που τους έφεραν μέχρι τους τελικούς. Οι Leonard-Olynyk ανοίγουν σε τόσο μεγάλο βαθμό το γήπεδο που βγάζουν ουσιαστικά εκτός παιχνιδιού τον Howard την ίδια στιγμή που επωμίζουν τον Davis με περισσότερες αμυντικές ευθύνες.\nΉδη από τις δύο αναμετρήσεις της κανονικής περιόδου, οι δύο ομάδες έχουν χωρίσει τους τέσσερις παράγοντες μεταξύ τους με το LA να πλεονεκτεί σε ευστοχία και δεύτερες ευκαιρίες και το Miami να βρίσκει επιτυχία μέσω της δημιουργίας λαθών και πολλών εύστοχων βολών. Ο κόουτς Spoelstra είδε την άμυνα του να προκαλεί λάθος στο 21% των αντίπαλων κατοχών που τελείωσαν με σουτ, βολή ή λάθος τη στιγμή που ευστοχούσαν σε 21/23 βολές.\nΗ αρχική φανερή επικράτηση των Heat μέσα στο πρώτο δωδεκάλεπτο, κατέληξε σε ένα πλεονέκτημα μόλις 3 πόντων στο τέλος του οδηγώντας τον Lebron να πει στον Butler ότι οι Heat έχουν μπλέξει. Ο Jimmy "Buckets" όμως στη συνέχεια οδήγησε την ομάδα του σε άλλα τρία κερδισμένα δεκάλεπτα απαντώντας στον James με τον ίδιο τρόπο στο τέλος του παιχνιδιού.\nΟι Heat βρίσκονται πια στο 1-2, με τον κόσμο να έχει αναθαρρήσει όσον αφορά τη συνέχεια της σειράς. Οι Lakers θα ψάξουν τρόπο να βάλουν ξανά τον Davis στο παιχνίδι. Οι Heat ξέρουν ότι σε καθαρά αγωνιστικό επίπεδο και ανεξάρτητα από την κατάσταση στην οποία βρίσκεται ειδικά ο Bam Adebayo, τα βασικά σχήματα που ισορρόπησαν τα τελευταία δύο παιχνίδια επιθετικά και κέρδισαν το τρίτο παιχνίδι αμυντικά είναι ουσιαστικά στο 1-1 απέναντι σε αυτούς τους Lakers. Αν οι Lakers είναι όντως σε θέση να σηκώσουν το βάρος του φαβορί, θα το δούμε στο επόμενο επεισόδιο.\nLos Angeles Lakers @ Miami Heat 102-96 (3-1)\nΣτο τέταρτο παιχνίδι των Τελικών του ΝΒΑ, οι Lakers έφεραν τους εαυτούς τους μια νίκη μακριά από την κατάκτηση του φετινού τίτλου, με τις δύο ομάδες να έχουν μια επιπλέον μέρα ξεκούρασης και ανασύνταξης μέχρι το πέμπτο παιχνίδι της σειράς. Ο κόουτς Spoelstra είδε τον Bam Adebayo να επιστρέφει την ίδια στιγμή που η επίμονη προσπάθεια του Goran Dragic να προετοιμαστεί για το παιχνίδι έδειξε ότι το πνεύμα ήταν πρόθυμο αλλά το σώμα δεν μπορούσε να ακολουθήσει.\nΜε 15 πόντους σε 8 σουτ, 7 ριμπάουντ, 1 ασίστ και ένα κλέψιμο που έδωσαν ένα +3 στο Miami στα 33 λεπτά του στο παρκέ, η παρουσία του Adebayo μόνο θετική μπορεί να χαρακτηριστεί. Αυτό όμως που φάνηκε να χάνουν κάπως οι Heat σε σχέση με τα τελευταία δύο παιχνίδια, ήταν η ικανότητα των πεντάδων με Centers σουτέρ που μπορούσαν να απομακρύνουν τον αντίπαλο τόσο μακριά από το καλάθι που δεν ήταν σε θέση να αμυνθούν αποτελεσματικά σε συνεχόμενες κατοχές.\nΔεν είναι ότι οι Lakers ένιωσαν και ποτέ άνετα βέβαια. Οι Butler και Herro έκλεισαν τα πρώτα δύο δεκάλεπτα με σουτ στα τελευταία δευτερόλεπτα, κρατώντας το παιχνίδι ισορροπημένο και την πορεία του παιχνιδιού αβέβαιη, αφού καμιά ομάδα δεν φαινόταν να έχει έστω ένα ψυχολογικό αβαντάζ.\nΣε αγωνιστικό επίπεδο το θετικό για τους Heat ήταν το μεγάλο πλεονέκτημα που έχτισαν στην γραμμή των βολών, εκμεταλλευόμενοι την πίεση των Lakers στην περιφέρεια. Το συγκεκριμένο πλεονέκτημα άρχισε να υποχωρεί στο δεύτερο μισό της τρίτης περιόδου αλλά και στην τέταρτη περίοδο, όταν οι Davis και James εκμεταλλεύτηκαν την αντίδραση της άμυνας να περιορίσει το μακρινό σουτ της δικής τους ομάδας. Με τους Heat να συνεχίζουν το σωστό διάβασμα της άμυνας και να επιτίθενται όπου έβλεπαν πλεονέκτημα δύναμης ή ταχύτητας έφτασαν να έχουν +17 εύστοχες βολές, αλλά να εκτελούν με κάτω από 40% στα σουτ τους\nΟι Lakers είδαν τους Caldwell-Pope και Green να ευστοχούν σε αρκετά μακρινά σουτ για να δημιουργήσουν πλεονέκτημα στην στατιστική και να ανοίξουν το γήπεδο για τους δύο σταρ της ομάδας. Ο Duncan Robinson ήταν ο μόνος σταθερά καλός εκτελεστής του Miami στο μακρινό σουτ (50 3FG%). Οι υπόλοιποι Heat άρχισαν το παιχνίδι με 4/20 τρίποντα για να το τελειώσουν με 8/26.\nΗ επίδραση του Lebron James φάνηκε κυρίως στην επίθεση, όπου άρχισε το παιχνίδι με λογικά και μη τρίποντα, για να το τελειώσει επιτιθέμενος προς το καλάθι. O Davis απ'την πλευρά του, απέναντι σε πεντάδες που ήταν πιο συμβατές απέναντι στα σχήματα με τον ίδιο στη θέση του Center και τους Morris-Kuzma στις θέσεις των forward, ήταν σε θέση να περιορίσει την αντίπαλη δράση κοντά στο καλάθι, αλλά και να μην αφήσει τον Butler να συνεχίσει την φοβερή του εικόνα εκτελεστικά μετά το τέλους του πρώτου δωδεκαλέπτου (11 πόντοι με 5/5 σουτ).\nΜε 3:05 να απομένουν, ο Butler αναγκάστηκε να εκτελέσει το τρίτο του άστοχο τρίποντο, απέναντι στον Davis, μετά από ένα παιχνίδι στο οποίο έγινε ο τρίτος παίκτης στην ιστορία των τελικών που έφτασε στους 40 πόντους χωρίς να εκτελέσει μακρινό σουτ.\nΣτη συνέχεια φάνηκε όλη η δουλειά του Lebron στο προηγούμενο κομμάτι του αγώνα, όταν προσπάθησε να πείσει την άμυνα ότι μπορεί να εκτελέσει οποιοδήποτε σουτ.\nΤο χαμένο σουτ του Butler "έφτιαξε" έναν αιφνιδιασμό για τους Lakers όπου η πάσα του James βρήκε τον Caldwell-Pope στη γωνία για τρίποντο. Η τρίτη παράβαση 24" του Miami στο 4ο δωδεκάλεπτο έφερε άλλο ένα καλάθι του γκαρντ των Lakers, μέσω πάσας του James, αυτή τη φορά μετά από διείσδυση. Στην συνέχεια μια εκπληκτική touch πάσα του Butler σε επιθετικό ριμπάουντ από χαμένο τρίποντο του Robinson κατέληξε σε τρίποντο του Crowder που απαντήθηκε αμέσως από το πρώτο εύστοχο σουτ του Rondo στο παιχνίδι, ένα drive μακριά από το σκριν που η άμυνα δεν φαινόταν να περιμένει σε καμιά περίπτωση. Στη συνέχεια, η καλή άμυνα πάνω σε σουτ του Herro, οδήγησε σε ένα παιχνίδι με σκριν με τον Rondo να τραβά την άμυνα προς τα μέσα, να απομονώνει τον Davis στο τρίποντο με αντίπαλο τον Adebayo και τον ψηλό των Lakers να τελειώνει ουσιαστικά το παιχνίδι με τρίποντο που έκανε το σκορ 100-91, 40" πριν το τέλος της αναμέτρησης.\nΟι Lakers χρησιμοποίησαν συν ένα παίκτη από τον πάγκο και αυτό τους έφερε σε θέση να διατηρήσουν την ενέργεια τους στην άμυνα σε μεγαλύτερο κομμάτι του παιχνιδιού. Ο κόουτς Spoelstra έχει ένα δίλημμα μπροστά του, συγκεκριμένα όσον αφορά τους ψηλούς του και ανεξάρτητα από το αν ο Dragic θα είναι σε θέση να βοηθήσει:\nΝα συνεχίσει να χρησιμοποιεί την κύρια λύση του στους ψηλούς (Adebayo) η οποία βοήθησε την ομάδα να βρεθεί στους Τελικούς, ή να επιστρέψει στην συνταγή του δεύτερου και τρίτου παιχνιδιού της σειράς, όταν η πιο έντονη παρουσία των Olynyk και Leonard φάνηκε να βγάζει τον Davis έξω απ΄τα νερά του, τους υπόλοιπους ψηλούς των Lakers εκτός παιχνιδιού και να δίνει στον Butler τους χώρους για να διαπρέψει;\nMiami Heat @ Los Angeles Lakers 111-108 (2-3)\nΗ επιλογή των εικόνων για τον σχολιασμό του 5ου Τελικού ΝΒΑ ήταν σχετικά εύκολη, αν και όχι επαρκής.\nΟι τρεις σταρ των δύο ομάδων έπαιξαν στο επίπεδο του παιχνιδιού στο οποίο αγωνίζονταν, ο Jimmy Butler όμως ήταν αυτός που έφυγε νικητής, έχοντας σε 47 λεπτά 35 πόντους σε 19 σουτ, 12 ριμπάουντ, 11 ασίστ, 5 κλεψίματα και 1 κόψιμο. Μέσα στους πόντους του και 12/12 βολές που χρειάστηκαν όλες για να κρατήσει τους Heat μπροστά στο σκορ σε μια αναμέτρηση που κρίθηκε στη μια κατοχή.\nΟ Duncan Robinson ήταν αυτός που με τα 7/13 τρίποντα του και τους συνολικά 26 πόντους του σε 15 σουτ, ηγήθηκε των υπόλοιπων διψήφιων σε πόντους βασικών του Miami στην προσπάθεια τους να επιβιώσουν απέναντι στους James (40 πόντοι σε 21 σουτ, 13 ριμπάουντ, 7 ασίστ), Davis (28 πόντοι 12 ριμπάουντ) και Caldwell-Pope (16 πόντους σε 15 σουτ).\nΑυτός που δεν χωρούσε στις εικόνες, είναι ο Kendrick Nunn που με τους 14 πόντους του σε 11 σουτ, ως αναπληρωματικός, έδωσε στο σύνολο του κόουτς Spoelstra, ότι πήρε ο κόουτς Vogel συνολικά από τους Kuzma, Rondo, Caruso και Morris σε...11 περισσότερες προσπάθειες.\nΑυτό που φάνηκε απ΄την αρχή ήταν η διαφορά στην ενέργεια των δύο ομάδων και συγκεκριμένα η σταθερότητα αυτής. Οι Lakers πήραν μια μικρή διαφορά στο 1ο δωδεκάλεπτο για να δουν τους Heat να την εξαφανίζουν και να προηγούνται με 11 πόντους στο 2ο. Στο 4ο δωδεκάλεπτο κάλυψαν μια νέα διψήφια διαφορά εις βάρος τους και προηγήθηκαν με 99-96, για να δουν τους Adebayo και Duncan να βάζουν την ομάδα τους ξανά μπροστά, πριν αναλάβει στη συνέχεια o Butler να την διατηρήσει εκεί.\nΤις προηγούμενες μέρες ειπώθηκαν πολλά πράγματα που φυσιολογικά παρέπεμπαν σε φιέστα μετά το 5ο παιχνίδι, με το πλέον αχρείαστο να είναι η χρησιμοποίηση των εμφανίσεων Mamba, προς τιμήν του Kobe Bryant, με τις οποίες οι Lakers δεν είχαν χάσει στη διάρκεια των πλέι οφ μέχρι σήμερα το πρωί. To LA λοιπόν έβαλε στην πλάτη του ένα τεράστιο στόχο και οι Heat παίρνοντας το κατά δύναμιν από όσους μπήκαν στο παρκέ τον πέτυχαν.\nΟ Anthony Davis χρειάστηκε να βγει από το παιχνίδι αργά στο πρώτο δωδεκάλεπτο νιώθοντας ενοχλήσεις στο πόδι στο οποίο παρουσίασε πρόβλημα νωρίτερα στα πλέι οφ. Αυτό, μαζί με την απόδοση των Heat, ανάγκασε τον Vogel να πάρει το 3ο του τάιμ άουτ πριν το τέλος της 1ης περιόδου, κάτι που ίσως στοίχισε αργότερα όταν σε δύο περιπτώσεις οι Heat βρήκαν ρυθμό και έχτισαν διψήφιες διαφορές.\nΟ Davis επέστρεψε στο παιχνίδι και βοήθησε τους Lakers να το διεκδικήσουν, ο Butler όμως φάνηκε κάπως πιο ελεύθερος στις προσπάθειες του απέναντι του μετά την επιστροφή του. Αυτή η λεπτομέρεια θα μπορούσε να επηρεάσει τη συνέχεια της σειράς αν υπάρξει σοβαρό, μη αναστρέψιμο θέμα με τον Davis όμως να μένει στο παρκέ.\nΟι Heat έστειλαν τη σειρά σε 6ο παιχνίδι, συνεχίζοντας να ενθαρρύνουν τους φίλους τους και να κερδίζουν την αναγνώριση των αντιπάλων τους. Η πραγματικότητα όμως θέλει τους Lakers να είναι αυτοί που είναι σε θέση να παρουσιάσουν περισσότερα πράγματα, που θα μπορούσαν να κάνουν τη διαφορά σε κλειστά παιχνίδια όπως τα τελευταία δύο.\nΑπ΄την πλευρά του το Miami καλείται να διατηρήσει την ενέργεια του σε υψηλό επίπεδο χρησιμοποιώντας 7-8 παίκτες και με τον Jimmy Butler να έχει ήδη αγωνιστεί από το 2ο ως το 5ο παιχνίδι της σειράς σε 43 ως 47 λεπτά. Το πλεονέκτημα του συνόλου του κόουτς Spoelstra, ήταν σε μεγάλο κομμάτι του παιχνιδιού η διαφορά στα επιθετικά ριμπάουντ και η δημιουργία λαθών, κάτι όμως που περιορίστηκε αρκετά μέχρι το τέλος του παιχνιδιού (-3 επιθετικά ριμπάουντ, +6 πόντοι από +2 λάθη των Lakers).\nΠροσαρμογή και κούραση θα παίξουν τον ρόλο τους, με τις δύο ομάδες να αναμετρούνται ξανά το πρωί της Δευτέρας στις 2:30 πμ ώρα Ελλάδας/Κύπρου.\nLos Angeles Lakers @ Miami Heat 106-93 (4-2)\nΗ αναμονή για το 6ο παιχνίδι ήταν αγωνιώδης και για τις δύο ομάδες. Αυτή τη στιγμή τα σχέδια για sweep και εύκολη επικράτηση των Lakers τα βλέπει ο Pat Riley και γελά. Οι Lakers είδαν πολλές διαφορετικές εκδόσεις της επίθεσης των Heat και η ανάγκη για απελευθέρωση του Davis ως σκόρερ αλλά και η διατήρηση του στο παρκέ για να εξασφαλιστεί η αμυντική συνοχή είναι μεγάλη. Αυτή άλλωστε, τείνει να απελευθερώνει και τους συμπαίκτες του πλην του Lebron ο οποίος φαίνεται να είναι ο πιο σταθερός συντελεστής του συνόλου του κόουτς Vogel.\nΟι Heat συνεχίζοντας να κάνουν αλλαγές στην εικόνα τους ανάλογα με την εκάστοτε κατάσταση των τραυματισμένων σταρ τους, ανακοίνωσαν την συμπερίληψη του Goran Dragic στην αποστολή, ο οποίος είχε να αγωνιστεί από το πρώτο παιχνίδι της σειράς. Οι Lakers απ΄τη πλευρά τους, άφησαν πίσω την προσπάθεια να ματσάρουν με μέγεθος την παρουσία του Adebayo στην αρχική πεντάδα και αντικατέστησαν τον σέντερ Dwight Howard με τον γκαρντ Alex Caruso. Αυτή η αλλαγή έφερε τον Anthony Davis στη θέση 5 και όπως θα φαινόταν νωρίς στο παιχνίδι, κατήφεια στον πάγκο των Heat.\nΟι Heat στο πρώτο δωδεκάλεπτο είδαν τον Duncan Robinson να συνεχίζει από εκεί που έμεινε και με τη βοήθεια των Nunn και Butler να εξασφαλίζει πλεονέκτημα 9 πόντων στους Heat από την γραμμή του τρίποντου. Ο Crowder κατάφερε να κερδίσει φάουλ πάνω σε μακρινό σουτ και να προσθέσει ακόμη ένα τρίποντο μέσω βολών. Μιλώντας όμως για βολές, η μια χαμένη βολή του Adebayo και οι 0/2 βολές του Crowder στα τελευταία δευτερόλεπτα της περιόδου έδειχναν την επιβάρυνση που είχαν πάνω τους τα προηγούμενα παιχνίδια.\nΗ διαφορά στην άμυνα των Lakers ήταν φανερή μέσα από τη γραμμή του τριπόντου και κοντά στο καλάθι. Τα 11/14 δίποντα έναντι των 2/7 του Miami και το πλεονέκτημα 18-4 στους πόντους εντός ρακέτας έδειχναν τις αρετές της πιο ευέλικτης πεντάδας Caruso - Caldwell-Pope - Green - James - Davis, ενώ το πλεονέκτημα 10-0 σε πόντους από αιφνιδιασμό έδειχνε ότι οι Lakers ήταν από νωρίς στο παιχνίδι στο στοιχείο τους.\nΜετά την αρχική μπόρα (28-20) ήρθε η καταιγίδα της 2ης περιόδου, όπου οι Lakers συνεχίζοντας την εκπληκτική τους άμυνα και τρέχοντας σε κάθε ευκαιρία που αυτή δημιουργούσε κέρδισε την περίοδο με συν 20 πόντους, έχοντας σε αυτό το διάστημα 144 πόντους στην επίθεση και μόλις 67 πόντους στην άμυνα ανά 100 κατοχές. Όλα αυτά με τον Lebron James να πετυχαίνει μόλις 2 πόντους σε αυτό το διάστημα. Οι Caldwell-Pope (11) και Rajon Rondo (9) είχαν 3 από τα 4 τρίποντα των Lakers στην περίοδο και μαζί με τον Davis (7) ηγήθηκαν επιθετικά σε ένα δωδεκάλεπτο που ουσιαστικά εξασφάλισε τη νίκη.\nΜε το σκορ του ημιχρόνου στο +28 (64-36) και με την διαφορά στο παιχνίδι κοντά και προς το καλάθι να είναι φανερή (+13 εύστοχα δίποντα σε +10 προσπάθειες) οι Lakers έπρεπε απλά να βρουν τρόπους να σκοράρουν αρκετά στο τρίτο δωδεκάλεπτο για να μην βάλουν ξανά τους Heat στο παιχνίδι. Με 22 πόντους σε 20 σουτ και μόλις 1/6 τρίποντα, το Miami όχι απλά δεν είχε την ενέργεια για να επανέλθει αλλά βρέθηκε να χάνει και με 36 πόντους διαφορά, 3 λεπτά πριν το τέλος της 3ης περιόδου.\nΗ παρουσία των James-Davis στο μεγαλύτερο κομμάτι της τελευταίας περιόδου της σεζόν, εξασφάλιζε αρκετή σταθερότητα στους Lakers ώστε ο κόουτς Vogel να αδειάσει σιγά σιγά τον πάγκο του. Τα τελευταία 12 λεπτά έδωσαν την ευκαιρία στους Heat να κερδίσουν αυτό το διάστημα με 35-19 και να ρίξουν την τελική διαφορά στους 13 πόντους (106-93).\nΟι Lakers έδειξαν ένα εντελώς διαφορετικό πρόσωπο σε σχέση με το προηγούμενο παιχνίδι, με τους Rondo (19 πόντοι), Caldwell-Pope (17 πόντοι) και Green (11 πόντοι) να μοιράζουν έξυπνα το παιχνίδι τους μεταξύ του μακρινού σουτ και της διείσδυσης, χωρίς να δείχνουν να σκέφτονται πολύ πριν πράξουν. Η μεγαλύτερη εμπλοκή των γκαρντ στην επίθεση του LA έδωσε την ευκαιρία στον Lebron να επιτεθεί περισσότερο πάνω στην κίνηση και μετά από πάσα στο μισό γήπεδο. Οι παίκτες του Vogel εκμεταλλεύτηκαν τις ευκαιρίες που τους δόθηκαν για να επιτεθούν απέναντι στους Butler, Adebayo και Dragic, καλώντας τους να καταναλώσουν ενέργεια που δεν τους περίσσευε. Αν και ο Davis δεν έκλεισε τη σειρά με το καλύτερο παιχνίδι του εκτελεστικά (19 πόντοι σε 17 σουτ), η παρουσία του στην άμυνα και στο ριμπάουντ (15 ριμπάουντ, 1 κλέψιμο, 2 κοψίματα) στήριξαν σε μέγιστο βαθμό την όλη προσπάθεια της ομάδας του.\nΗ βάση για τους Heat υπάρχει, ακόμη όμως και με αυτό το σύνολο υγιές, η ανάγκη για έναν επιπλέον All-Star που θα μπορούσε να στρέψει τα βλέμματα μακριά από τους Butler και Adebayo είναι επιτακτική. Εδώ φαίνεται σαν να ξεχνάω τον Goran Dragic, που τελικά ο τραυματισμός του δεν τον άφησε να βοηθήσει, αλλά ο Σλοβένος γκαρντ βρίσκεται ήδη στα 34 του χρόνια και με το σώμα του να δείχνει ευάλωτο. Επίσης πρέπει να ληφθεί υπόψη ότι σε ένα περιβάλλον με κόσμο και πραγματικά εντός και εκτός έδρας παιχνίδια οι νεότεροι, κρίσιμοι συντελεστές της φετινής επιτυχημένης πορείας θα περάσουν τη δική τους οδύσσεια, προσπαθώντας να επαναλάβουν και να βελτιώσουν όσα είδαμε, με τους αντιπάλους πια υποψιασμένους.\nΟι Lakers έφτασαν στην κατάκτηση του τίτλου, με τον Lebron James να κλείνει τη σειρά με triple double 28 πόντων σε 20 σουτ, 14 ριμπάουντ και 10 ασίστ, ως ο πιο σταθερός παίκτης τους στη σειρά και να γίνεται ο πρώτος παίκτης με MVP Τελικών ως μέλος τριών διαφορετικών ομάδων.\nΗ επίδραση του Davis στο παιχνίδι των Lakers του δίνει τον χαρακτηρισμό ενός πολύ κοντινού 2 στο 1 του James και αυτός είναι και ο λόγος που οι δύο παίκτες δεν είχαν όσο επιτυχημένη σεζόν θα ήθελαν σε επίπεδο προσωπικών διακρίσεων. Ο Davis βλέπει πόσο πιο εύκολη μπορεί να κάνει την ζωή του ο Lebron, αλλά και οι Lakers θα πρέπει να δείξουν έμπρακτα στον AD ότι τον θέλουν πίσω, ενώ ψάξει τις επιλογές του στην free agency. Στο κάτω κάτω και ο James χρειάζεται τον AD. Οι τραυματισμοί βέβαια θα είναι πάντα κομμάτι του πακέτου, ειδικά με τον τρόπο που αγωνίζεται.\nΕδώ τα στατιστικά ομάδων και παικτών στη σειρά των τελικών από το Basketball-Reference:\nΑΝΔΡΕΑΣ ΧΡΙΣΤΟΦΟΡΟΥ LOS ANGELES LAKERS MIAMI HEAT NBA\nΤα μπασκετικά κακώς κείμενα: Τελικοί ΝΒΑ 2020 - Los Angeles Lakers - Miami Heat 4-2: Περίληψη της σειράς


Με πήρανε χαμπάρι… – Κάθε μέρα γονείς\nΜε πήρανε χαμπάρι…\n26 Μάϊου 2015\nΤα τελευταία χρόνια τα παιδιά πηγαίνουν κολυμβητήριο. Ξεκινήσανε από το πρόγραμμα baby swimming και σήμερα κολυμπούν και οι δύο στην μεγάλη πισίνα. Και ενώ αγαπούν το νερό, το κολύμπι, χαίρονται με κάθε νέο βήμα, κάθε καινούρια κατάκτηση, τους τελευταίους τρεις μήνες έχουμε περάσει δύσκολα!»Δεν θέλω να πάω, είμαι κουρασμένος, βαρέθηκα, δεν μου αρέσουν οι βουτιές, μου αρέσουν οι βουτιές αλλά σήμερα προτιμώ να παίξω…» και άλλα τέτοια. Τους επέτρεψα πολλές φορές να μην πάνε. Άνθρωποι είναι, μπορεί πράγματι να είναι κουρασμένοι, να βαριούνται, να είναι στις κακές τους…\nΠριν δύο εβδομάδες λοιπόν ο μεγάλος μου ανακοίνωσε ότι τελείωσε με το κολύμπι και όταν ξανάρθει ο χειμώνας θέλει να κάνει άλλα πράγματα. Απολύτως σεβαστό! Και χθες ο μικρός χτύπησε την δική του κρίση. Νέος γύρος «θέλω, δεν θέλω, κουράστηκα, με πονάνε τα πόδια μου, θα κλάψω αν πάω» κτλ κτλ για να καταλήξει στην δήλωση «αν με πας να ξέρεις θα κοιμηθώ στο αμάξι«. Να σας πω εδώ ότι ποτέ δεν τα πίεσα να πάνε και μάλιστα εις βάρος πολλές φορές του πορτοφολιού της οικογένειας, ποτέ δεν τα απείλησα για να πάνε, δεν τα δωροδόκησα, δεν έκανα καμία κίνηση που δεν έδειχνε απλώς σεβασμό και κατανόηση της επιθυμίας τους. Και όλα αυτά την ίδια ώρα που έχω βρεθεί αντιμέτωπη με την δική μου επιθυμία και τις δικές μου προσδοκίες σε σχέση με την κολύμβηση και τα παιδιά (άλλη συζήτηση αυτή, μεγάλη και πονεμένη, εμείς, οι προσδοκίες μας, οι δικές μας προβολές πάνω στα παιδιά, το ανικανοποίητο, το καλύτερο…).\nΜε τον πιο ήπιο τρόπο και με τους τόνους χαμηλά προσπαθούσα λοιπόν να εξηγήσω στον Άλκη πως αν δεν θέλει να πάει κολυμβητήριο δεν πειράζει, θα σταματήσουμε και τώρα που είναι καλοκαίρι θα απολαύσουμε την θάλασσα. Του εξηγούσα όμως ότι δεν μπορεί να πάει όποτε θέλει, γιατί στο κολυμβητήριο ακολουθούμε μια ομάδα, πληρώνουμε για να μας μάθουν να κολυμπάμε, δεν είναι σαν να πηγαίνουμε σε μια πισίνα στις διακοπές μας…\nΕίναι μικρούλης, δεν καταλαβαίνει από αυτά, η οικονομική υποχρέωση πίσω από μια τέτοια δραστηριότητα δεν τον αφορά… τα έχω πει όλα πλέον… και ο τόνος της φωνής είναι ακόμη χαμηλά… αλλά δεν έχω άλλα επιχειρήματα, μου τελείωσαν…και τότε πιάνω το κεφάλι μου, ενώ ο Άλκης έχει αρχίσει να κλαίει δίπλα μου και λέω (για πρώτη φορά υπάρχει λίγη ένταση στην φωνή μου) «Έλεος όμως, τι άλλο να σου πω;».\n«Λοιπόν, ηρεμήστε και οι δύο, εντάξει; Άλκη, νομίζω πως η μαμά κουράστηκε γιατί άρχισε να πιάνει το κεφάλι της. Δεν έχει να σου πει άλλα λόγια, ότι είχε να πει με την φωνή της το είπε. Μου φαίνεται πως κουράστηκε και εσύ πρέπει τώρα να καταλάβεις πριν θυμώσει η φωνή της, εντάξει; Θα πας κολυμβητήριο μετά το καλοκαίρι, όπως θέλεις, δεν σου λέει όχι η μαμά, θα το συζητήσετε όταν μας ξανάρθει ο χειμώνας, εντάξει; Κι εσύ μαμά, μην θυμώνεις. Είναι μικρός ο Άλκης, δεν τα καταλαβαίνει όσα του λες κι αν θυμώσεις τότε σίγουρα δεν θα καταλαβαίνει τίποτα. Ηρεμία τώρα και οι δυο σας, εντάξει;«.\nΜε έβαλε στην θέση μου! Με πήρανε χαμπάρι…\nMaria Eleanna 3 έτη ago Reply\nΑυτά είναι…. Τα παιδιά είναι σόφά Μάγδα μου…! Εγώ το λέω συνέχεια και το βλέπω κάθε μέρα στις "ατάκες" του γιου μου…! Εμείς αντίθετα περιμένουμε πως και πως το κολυμβητήριο!\nΠώς και πώς το περιμένανε κι αυτά γαμώτο μου και ξαφνικά τίποτα. Τέλοσπάντων, είναι δική τους απόφαση, οπότε εγώ πρέπει να μαζευτώ…\nΠόσο είπαμε ότι είναι ο Άρης;;;;; Μπράβο στο αγόρι σου που μίλησε τόσο ώριμα και μπράβο και σε σένα για την ανατροφή του!!! Φατσούλα ο μικρός!!!!\nΟ Άρης είναι 6,5 χρονών. Από ωριμότητα, άλλο τίποτα, τόσο ου καμιά φορά τρομάζω με το μυαλό του και τις σκέψεις που κάνει. Ο μικρός είναι φάτσα μαφία! Σε ευχαριστώ πολύ Αλεξάνδρα μου!\nΑχαχα, ειρηνοποιός κανονικός κι έξυπνος 🙂\nΉρεμη δύναμη, χωρίς υπερβολή! Και του βγαίνει τόσο φυσικά, που αισθάνεσαι ότι σε μαζεύει εκεί που πας να το χάσεις…\nΑχ πάντα με συγκινεί με αυτά που λέει ο μεγάλος σου γιος.. Να τον χαίρεσαι κούκλα μου!\nΕξαιρετικός ο μικρός! Μπράβο του! Να τον χαίρεσαι. Κι εμείς με τη μεγάλη ακριβώς το ίδιο πρόβλημα έχουμε. Όσο είχε ενθουσιαστεί όταν πρωτοβγήκε στη μεγάλη, τόσο με τα χίλια ζόρια πάει τώρα 🙂\nΤι να πω; Άνθρωποι είναι και ψάχνουν κι αυτά τα ενδιαφέροντά τους! Πάντως τώρα που σταματήσαμε τον βλέπω πιο ήρεμο, ειδικά τον μεγάλο που πήρε μια πολύ συνειδητή απόφαση. Θα δείξει, τι μας περιμένει την επόμενη χρονιά…\nΑυτο το αγόρι σου ειναι υπέροχο, το ξέρεις;\nΑχ, εγώ το ξέρω γιατί είμαι και πολύ κουκουβάγια!!! Ότι το αναγνωρίζουν όμως κι άλλοι, με κάνει ακόμη πιο χαρούμενη!!!!!!!!\nΠραγματικά σε έβαλε στη θέση σου!!! Αγόρι μου γλυκό…παιδάκια μου σοφά, πόσα μας μαθαίνουν!!\nΠονεμένη η ιστορία του κολυμβητηρίου και για εμάς και φυσικά αυτό με τις προσδοκίες μας, όσο και να το πολεμάμε νομίζω πως μας στοιχειώνει. Έξω από ένα κολυμβητήριο συνειδητοποίησα κι εγώ πόση υπομονή χρειάζεται το να βλέπεις τα παιδιά σου να κάνουν τις δικές τους επιλογές ελεύθερα, ενώ εγώ την ίδια ώρα νοερά δάγκωνα τα κάγκελα!\nΜιλάμε για σεβασμό στα παιδιά, αλλά δύσκολα φεύγει η προσδοκία από εμάς καταρχήν. Θέλει δουλειά και προσπάθεια…\nΝα τον χαίρεσαι Μαγδα μου, πραγματικά ήρεμη δύναμη! Τα ίδια κι εμείς με το κολυμβητήριο, δυο χρόνια πήγαινε ο μεγάλος και άρχισαμε τις απουσιές γιατί δεν ήθελε κλπ και φέτος το κόψαμε… Με μεγάλο πόνο καρδιάς αλλά τι να κάνεις; Αυτά πρέπει να είναι ευχαριστημνένα!\nΠάντα αυτά πρέπει να είναι ευχαριστημένα!!! Αχ τι μας έχουν κάνει Δέσποινα, πόσα πράγματα περιμένουμε από τα παιδιά μας και βγαίνουν σιγά σιγά…\nΝα τα ακούμε τα παιδιά!\nΌντως σε έβαλε στη θέση σου! Πάντα πρέπει να ακούμε τα παιδιά όποια ηλικία και να έχουν. Τις περισσότερες φορές πάντα κάτι κρύβεται πίσω από τις αντιδράσεις τους που τους ενοχλεί!\nΝα τον χαίρεσαι Μάγδα μου!


Στην Αγγλία ο Νταμπίζας - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Στην Αγγλία ο Νταμπίζας\nΤαξίδι – αστραπή στην Αγγλία πραγματοποίησε ο Νίκος Νταμπίζας. Ο σκοπός του ταξιδιού ήταν μεταγραφικός.Ο τεχνικός διευθυντής του τριφυλλιού αναχώρησε το πρωί της Δευτέρας (3/3) και επέστρεψε το βράδυ της Τρίτης (4/3). Πληροφορίες τον θέλουν να ζήτησε ενημέρωση σχετικά με το μέλλον του Μεχντί Αμπέντ, ο οποίος ανήκει στη Νιούκαστλ.\nΣτον Παναθηναϊκό είναι ικανοποιημένοι από την παρουσία του ποδοσφαιριστή και η επιθυμία τους είναι να τον κρατήσουν στην Ελλάδα. Το ίδιο ισχύει και για τον ίδιο, ο οποίος έχει εκφράσει την επιθυμία του να συνεχίσει στο τριφύλλι.\nΑπό ‘κει και πέρα, ο Νίκος Νταμπίζας φέρεται να έχει στα χέρια του μια λίστα με τους υπό παραχώρηση Γάλλους παίκτες από τη Νιούκαστλ. Ενας από αυτούς είναι και ο Ρομέν Αμαλφιτανό, αδερφός του Μοργκάν. Ολες οι προϋποθέσεις θα εξεταστούν και κατόπιν θα γίνει κίνηση από τη διοίκηση της ελληνικής ομάδας να προσεγγίσει κάποιους από αυτούς.


Αναλήψεως 2019: Η έκπληξη των Αγγέλων - ΒΗΜΑ ΟΡΘΟΔΟΞΙΑΣ\n06/06/2019 | 13:45\nΕνημερώθηκε: 06/06/2019 13:47:46\nΑΝΑΛΗΨΕΩΣ 2019: Έκπληξη και θαυμασμός! Αυτά τα αισθήματα κατέλαβαν τις ψυχές των μαθητών που έγιναν αυτόπτες μάρτυρες της Αναλήψεως του Κυρίου. Το θέαμα ήταν πράγματι εντυπωσιακό.\nΟ Κύριος ύψωσε τα χέρια Του για να τους ευλογήσει κι ενώ τους ευλογούσε, άρχισε να υψώνεται από το έδαφος και να ανεβαίνει προς τον ουρανό μέσα σε σύννεφο που Τον μετέφερε σαν άλλο όχημα βασιλικό. Σκηνή μεγαλοπρεπής και εκπληκτική.\nΑλλά δεν ήταν μόνο οι άνθρωποι που εξεπλάγησαν από το θαυμαστό γεγονός της Αναλήψεως. Έκπληξη δοκίμασαν και οι Άγγελοι, που είδαν τον Κύριο Ιησού να συνεχίζει τη θριαμβευτική πορεία Του στους ουρανούς και να ανεβαίνει μέχρι τον θρόνο του Θεού. «Άγγελοι, την άνοδον του Δεσπότου, ορώντες εξεπλήττοντο», τονίζει ο ιερός υμνογράφος.\nΗ έκπληξη των Αγγέλων περιγράφεται συμβολικά με υπέροχο τρόπο μέσα στην Αγία Γραφή:\n–Ανοίξτε τις πύλες να περάσει ο Βασιλιάς! ακούστηκε με τόνο επιβλητικό η αγγελική προσταγή:\n«Άρατε πύλας, οι αρχοντες υμών, και επάρθητε, πύλαι αιώνιοι, και εισελεύσεται ο βασιλεύς της δόξης».\n–«Τις εστιν ούτος ο βασιλεύς της δοξης;»…\nείναι Αυτός ο Βασιλιάς της δόξας;\n–«Κύριος κραταιός και δυνατός, Κύριος δυνατός εν πολέμω», απάντησε η τιμητική συνοδεία και συνέχισε να προστάζει:\n«Άρατε πύλας…»· ανοίξτε τις πύλες τ’ ουρανού, διότι Αυτός που εισέρχεται είναι ο «Κύριος των δυνάμεων, αυτός εστιν ο βασιλεύς της δόξης».\nΟ παραπάνω διάλογος που περιέχεται στον 23ο Ψαλμό (στιχ. 7-9) ακούστηκε για πρώτη φορά στα χρόνια της Παλαιάς Διαθήκης, κατά την επίσημη είσοδο και εγκατάσταση της Κιβωτού της Διαθήκης, στην πρωτεύουσα του Ισραήλ, την Ιερουσαλήμ.\nΩστόσο το ιστορικό εκείνο γεγονός ήταν προφητική και συμβολική απεικόνιση της πραγματικής εισόδου του Βασιλέως Χριστού στα ουράνια σκηνώματα. Γι’ αυτό και οι Πατέρες της Εκκλησίας εφαρμόζουν αυτό το αγιογραφικό κείμενο στο γεγονός της Αναλήψεως και χρησιμοποιούν τα λόγια αυτά για να εκφράσουν την απορία των Αγγέλων. Την ίδια απορία αποτυπώνει πολύ εκφραστικά κι ο προφήτης Ησαίας σ’ ένα λόγο του που αναγινώσκεται στον Εσπερινό της Εορτής:\n«Τις ούτος ο παραγενόμενος εξ Εδώμ, ερύθημα ιματίων εκ Βοσόρ, ούτως ωραίος εν στολή βία μετά ισχύος;» (Ησ. ξγ΄  1)· ποιος είναι Αυτός που κατέφθασε από την Εδώμ και από την πρωτεύουσά της Βοσόρ με κατακόκκινα τα ιμάτιά Του; Ποιος είναι Αυτός ο τόσο πολύ ωραίος με την πολεμική στολή Του που καταφθάνει με σπουδή και με δύναμη;…\nΑυτήν ακριβώς την απορία διατυπώνουν οι Άγγελοι: Ποιος είναι Αυτός που διασχίζει τους ουρανούς ως ένδοξος θριαμβευτής;… Δεν ανήκει στους Αγγέλους. Από τον κόσμο των ανθρώπων έρχεται, «παραγενόμενος εξ Εδώμ». Είναι Άνθρωπος. Όμως στο πρόσωπό Του αναγνωρίζουν τον Δεσπότη και Θεό τους. Και τι συγκλονιστικό! Φέρει σημάδια σφαγής. Τα ενδύματά Του είναι καταματωμένα.\nΑυτός είναι που έχυσε το πανάγιο Αίμα Του για να λυτρώσει τους ανθρώπους.\nΑυτός που υπέμεινε τα φρικτά παθήματα και τον επονείδιστο θάνατο, τώρα ανεβαίνει Νικητής στον επουράνιο θρόνο.\nΚι εδώ ακριβώς είναι που οι Άγγελοι παρατηρούν μία παράδοξη ανατροπή τάξεως: Ο άνθρωπος που είχε πλασθεί «βραχύ τι παρ’ αγγέλους ηλαττωμένος» (Ψαλ. η΄ 6), στο πρόσωπο του αναληφθέντος Κυρίου, ανεβαίνει ψηλότερα κι από τους ιδιους τους Αγγέλους και κάθεται στην πιο τιμητική θέση: στα δεξιά του Θεού Πατρός, ως ένδοξος Βασιλιάς!\nΠως να μην εκπλήσσεται ο αγγελικός κόσμος; Πως να μην εκπλήσσεται και η δική μας ψυχή καθώς αναλογίζεται το ύψος της τιμής που μας επιφυλάσσει η αγάπη του Θεού!… Η Ανάληψη του Κυρίου ως Θεανθρώπου, το γεγονός δηλαδή ότι ο Υιός του Θεού εκάθισε στα δεξιά του Πατρός και ως Άνθρωπος, αυτήν ακριβώς την ανύψωση του ανθρώπου δηλώνει. Και τι ανύψωση!\nΑλήθεια, ερωτά ο ιερός Χρυσόστομος, «δεν ήταν αρκετό για την ανθρώπινη φύση να βρίσκεται μεταξύ των Αγγέλων; Αυτή η τιμή δεν θα ήταν ήδη άρρητη; Κι όμως υψώθηκε πάνω από τους Αγγέλους, ξεπέρασε τους αρχαγγέλους, υψώθηκε πιο πάνω από τα Χερουβίμ, ανέβηκε πάνω από τα Σεραφίμ, ξεπέρασε τις αγγελικές Αρχές και δεν σταμάτησε παρά μόνο όταν έφθασε στον Θρόνο του Κυρίου» (Εις την Ανάληψιν του Κυρίου, Ομιλία Α΄, ΕΠΕ 36, 214).\nΠως να μην εκπλήσσεται κάθε άνθρωπος μπροστά σ᾿ αυτό το μεγαλείο;… Αλλά ας μη μένουμε μόνο στην έκπληξη.\n«Τα της γης επί της γης καταλιπόντες… δεύτε ανανήψωμεν και εις ύψος επάρωμεν ομματα και νοήματα». Ας αφήσουμε επιτέλους ο,τι γήινο και φθαρτό κι ας υψώσουμε το βλέμμα και τη σκέψη μας στον ουρανό. Στην άρρητη δόξα που εξασφάλισε ο αναληφθείς Κύριος στους πιστούς μαθητές Του, δηλαδή σε όλους όσοι πιστεύουν στο όνομά Του και ζούν ενωμένοι μαζί Του διά των Μυστηρίων της Εκκλησίας. Αυτή την αιώνια δόξα ας ποθήσουμε με όλη μας την ψυχή, διότι αυτή θα μας κάνει αληθινά ευτυχισμένους.\nΕτικέτες: ΑΝΑΛΗΨΕΩΣΑΝΑΛΗΨΕΩΣ 2019Ανάληψη του Κυρίουχριστος\nΚατερίνη: Πολυαρχιερατικό Συλλείτουργο Αναλήψεως του Σωτήρος (ΦΩΤΟ)


ΘΕΜΑΤΑ ΙΔΟΧ ΑΡΧΑΙΟΦΥΛΑΚΩΝ - Π.Ε.Υ.Φ.Α.\nΘΕΜΑΤΑ ΙΔΟΧ ΑΡΧΑΙΟΦΥΛΑΚΩΝ\nΚο Παναγιώτη Νταη\nΘέμα: Θέματα ΙΔΟΧ αρχαιοφυλάκων\nΟι ορισμένου χρόνου αρχαιοφύλακες καλύπτουν διαχρονικά τα τεράστια κενά που υπάρχουν στους Αρχαιολογικούς χώρους και τα Μουσεία όλης της Χώρας. Αντιμετωπίζουν αρκετά ζητήματα που δεν έχουν επιλυθεί και θα θέλαμε να τα επισημάνουμε.\nΤη φετινή χρόνια υπάρχουν σοβαρές καθυστερήσεις και κωλυσιεργία στις πληρωμές, τόσο της μισθοδοσίας, όσο και των πρόσθετων αμοιβών. Είναι απαράδεκτο να παραμένουν εκατοντάδες υπάλληλοι απλήρωτοι επί μήνες και χωρίς να γνωρίζουν το πότε θα εισπράξουν τα δεδουλευμένα. Είναι απαραίτητο να λυθεί άμεσα το θέμα των αμοιβών των εργαζομένων και να μην υπάρξει περαιτέρω καθυστέρηση στις πληρωμές τους.\nΟι πιστοποιημένοι φύλακες Μουσείων και Αρχαιολογικών χώρων, που στελεχώνουν σχεδόν αποκλειστικά πλέον τις θέσεις των ΙΔΟΧ αρχαιοφυλάκων στο ΥΠΠΟΑ , υπάγονται στο κώλυμα 60μήνου και ήδη συνάδελφοι έχουν αποχωρήσει από την εργασία τους, αφού έχουν συμπληρώσει το ανωτέρω διάστημα. Η πολιτική ηγεσία του ΥΠΠΟΑ οφείλει να απεγκλωβίσει τους πιστοποιημένους αρχαιοφύλακες από τη συγκεκριμένη διάταξη που τους οδηγεί στην ανεργία και μηδενίζει την κατάρτιση και της εξειδίκευση που έχουν από την μακρόχρονη εμπειρία στον κλάδο μας.\nΠάγια και διαχρονικά η ΠΕΥΦΑ ζητά κάλυψη των οργανικών κενών στις θέσεις φύλαξης, με την έκδοση προκήρυξης μέσω ΑΣΕΠ. Στηρίζουμε απόλυτα το αίτημα των ΙΔΟΧ αρχαιοφυλάκων και θα επισημάνουμε για ακόμα μια φορά τα πολύ μεγάλα κενά που υπάρχουν σε όλες τις υπηρεσίες και επιτέλους πρέπει η πολιτεία να στελεχώσει Μουσεία και Αρχαιολογικούς χώρους με μόνιμο και εξειδικευμένο προσωπικό.


Πρόσφατα στα εργαστήρια του UCLA μελετώντας μια χημική ένωση ανακάλυψαν τυχαία ότι αυτή όχι μόνο μειώνει το στρες αλλά διεγείρει την αναγέννηση τριχών σε σημεία που έχουν πέσει!\nΗ χημική αυτή ένωση ονομάζεται αστρεσίνη-Β και δρα μπλοκάροντας την ορμόνη του στρες, την κορτικοτροπίνη. Τα πειράματα γίνονταν σε ποντίκια με χρόνιο στρες, στα οποία εγχέονταν η εν λόγω χημική ένωση για να καθορίσουν το πόσο αυτή βοηθά την γαστρεντερική λειτουργία. Κατά την διάρκεια των πειραμάτων λοιπόν, οι ερευνητές ανακάλυψαν μια σπουδαία ιδιότητά της: τα ποντίκια που είχαν χάσει πολλές τρίχες λόγω του στρες, τις αναγέννησαν πλήρως σε διάστημα 3 μηνών. Μετά απ' αυτό συνέκριναν την αστρεσίνη-Β με την μινοξιδίλη, την πιο γνωστή ουσία παγκοσμίως κατά της τριχόπτωσης, και διαπίστωσαν ότι η αστρεσίνη-Α στο ίδιο χρονικό διάστημα προάγει την αναγέννηση σημαντικά περισσότερων τριχών. Και επιπλέον με ένα εντυπωσιακό τρόπο: προστάτευε τις νέες τρίχες από το να γίνουν γκρι! Οι ερευνητές, που δημοσίευσαν την μελέτη τους στο επιστημονικό περιοδικό "PLoS One", αναφέρουν ότι θα χρειαστούν περίπου 5 έτη μέχρι η αστρεσίνη-Β να δοκιμαστεί για την ανθρώπινη τριχόπτωση. Είναι όμως αισιόδοξοι ότι θα μπορεί μελλοντικά να χρησιμοποιηθεί από τον άνθρωπο είτε σε ενέσιμη μορφή είτε σαν ρινικό σπρέι. Επομένως, δεν έχουμε παρά να κάνουμε υπομονή έως τότε...\nTags: τριχόπτωση, χημική ένωση , αντιμετώπιση


Σεμινάρια για την ιστορία της τέχνης ~ Ωραία Ζωή\nΣεμινάρια για την ιστορία της τέχνης\nΜικρούς, θεματικούς κύκλους σεμιναρίων, που στοχεύουν να φέρουν κοντά το κοινό της πόλης με ειδήμονες των γραμμάτων και των τεχνών και έχουν ως αντικείμενο την ιστορία της τέχνης, διοργανώνει η Πολιτιστική Εταιρεία Επιχειρηματιών Βορείου Ελλάδος (ΠΕΕΒΕ), η οποία εδρεύει στη Θεσσαλονίκη.\nΟ πρώτος κύκλος σεμιναρίων θα πραγματοποιηθεί τον ερχόμενο Νοέμβριο (2, 9 και 16 του μηνός), στο βιβλιοπωλείο του Μορφωτικού Ιδρύματος Εθνικής Τραπέζης (Μ.Ι.Ε.Τ.). Έχει τον τίτλο «Διαδρομές στην τέχνη: Μία ιστορία εκθέσεων» και αποτελείται από τρεις συναντήσεις με την ιστορικό της τέχνης κι επιμελήτρια εκθέσεων και συλλογών του Μακεδονικού Μουσείου Σύγχρονης Τέχνης, Θούλη Μισιρλόγλου.\nΗ κ. Μισιρλόγλου θα αφηγηθεί την ιστορία της μοντέρνας και σύγχρονης τέχνης, όπως αυτή γίνεται αντιληπτή από τον 19ο αιώνα έως και σήμερα. Από τις πρώτες εκθέσεις της ομάδας των ιμπρεσιονιστών στο Παρίσι, στο «εργοστάσιο» του Andy Warhol, κι από εκεί στις εκθέσεις - «υπερπαραγωγές» του Jeff Koons και του Takashi Murakami τον 21ο αιώνα, η τέχνη, οι έννοιες και τα πρόσωπα που την ορίζουν μεταβάλλονται συνεχώς.\nΣτον πρώτο κύκλο των σεμιναρίων θα παρουσιαστούν τα θέματα «Από τον θάλαμο αξιοπερίεργων αντικειμένων στα Salons του Παρισιού του 19ου αιώνα. Το Σαλόνι των Απορριφθέντων (1863)», στις 2 Νοεμβρίου, «Biennale Βενετίας και μοντερνιστικές εκθέσεις ως την πέμπτη δεκαετία του 20ου αιώνα», στις 9, καθώς και «Μεταπολεμικές εκθέσεις: πειραματισμός, (υπερ)θεάματα, ο καλλιτέχνης και ο επιμελητής», στις 16 του ίδιου μήνα.\nΣύμφωνα με την ΠΕΕΒΕ, τα σεμινάρια προσφέρονται στους συμμετέχοντες με το οικονομικό αντίτιμο των 45 ευρώ ανά θεματικό κύκλο. Ο αριθμός των συμμετεχόντων περιορίζεται αποκλειστικά στα 30 άτομα και θα τηρηθεί αυστηρά σειρά προτεραιότητας. Οι δηλώσεις συμμετοχής στα σεμινάρια πρέπει να κοινοποιηθούν έως τις 14 Οκτωβρίου. Ο δεύτερος κύκλος προγραμματίζεται για το Μάρτιο του 2012


Purevax RC (attenuated feline rhinotracheitis herpesvirus...) – QI06AH – Vetxed.com | EL\nPurevax RC (attenuated feline rhinotracheitis herpesvirus...) - QI06AH\nΌνομα φαρμάκου: Purevax RC\nΟυσία: attenuated feline rhinotracheitis herpesvirus (FHV F2 strain) /inactivated feline calicivirosis antigens (FCV 431 and G1 strains)\nΤι είναι το Purevax RC;\nΣε ποιες περιπτώσεις χρησιµοποιείται το Purevax RC;\nΠώς δρα το Purevax RC;\nΠοιες µελέτες εκπονήθηκαν για το Purevax RC;\nΠοιο είναι το όφελος του Purevax RC σύµφωνα µε τις µελέτες;\nΠοιοι κίνδυνοι συνδέονται µε το Purevax RC;\nΓια ποιους λόγους εγκρίθηκε το Purevax RC;\nΤο παρόν έγγραφο αποτελεί σύνοψη της Ευρωπαϊκής ∆ηµόσιας Έκθεσης Αξιολόγησης (EPAR). Σκοπός του εγγράφου είναι να εξηγήσει τον τρόπο µε τον οποίο η Επιτροπή Φαρµάκων για Κτηνιατρική Χρήση (CVMP) διενήργησε αξιολόγηση βάσει των εγγράφων που της παρασχέθηκαν και διατύπωσε συστάσεις σχετικά µε τους όρους χρήσης του φαρµάκου. Το παρόν έγγραφο δεν µπορεί να υποκαταστήσει τις συµβουλές του κτηνιάτρου σας. Για περισσότερες πληροφορίες σχετικά µε την ιατρική πάθηση ή τη θεραπεία του ζώου σας, επικοινωνήστε µε τον κτηνίατρό σας. Για περισσότερες πληροφορίες σχετικά µε τις συστάσεις της επιτροπής, συµβουλευθείτε την επιστηµονική συζήτηση (συµπεριλαµβάνεται επίσης στην ευρωπαϊκή δηµόσια έκθεση αξιολόγησης).\nΤο Purevax RC είναι εµβόλιο που περιέχει τις ακόλουθες δραστικές ουσίες:\n•εξασθενηµένο ερπητοϊό ρινοτραχειίτιδας της γάτας (στέλεχος FHV F2),\n•αδρανοποιηµένα αντιγόνα καλυκοΐωσης της γάτας (στελέχη FCV 431 και G1).\nΤο Purevax RC διατίθεται υπό µορφή λυοφιλοποιηµένου δισκίου και διαλύτη για την παρασκευή ενέσιµου εναιωρήµατος.\nφάρμακα με συνταγογράφηση που απαριθμούνται. Ουσία: "Attenuated feline rhinotracheitis herpesvirus (FHV F2 strain) /inactivated feline calicivirosis antigens (FCV 431 and G1 strains)"\nΤο Purevax RC χρησιµοποιείται για τον εµβολιασµό γατών ηλικίας 8 εβδοµάδων και άνω κατά των ακόλουθων νόσων:\n•της ιογενούς ρινοτραχειίτιδας της γάτας (νόσος τύπου γρίπης που προκαλείται από ερπητοϊό),\n•της καλυκοΐωσης της γάτας (νόσος τύπου γρίπης µε φλεγµονή του στόµατος που προκαλείται από καλυκοϊό)\nΤο εµβόλιο συµβάλλει στη µείωση των συµπτωµάτων των νόσων και, παράλληλα, σε περίπτωση λοίµωξης από καλυκοϊό, στη µείωση της απέκκρισης του ιού.\nΜετά την ανασύσταση του εµβολίου, χορηγείται 1 ml Purevax RC µε υποδόρια ένεση. Η πρώτη ένεση πρέπει να χορηγείται σε γάτες ηλικίας τουλάχιστον 8 εβδοµάδων και η δεύτερη ένεση τρεις έως τέσσερις εβδοµάδες αργότερα. Εάν η γάτα έχει κληρονοµήσει από τη µητέρα υψηλά επίπεδα αντισωµάτων, ο πρώτος εµβολιασµός πρέπει να καθυστερήσει και να πραγµατοποιηθεί όταν η γάτα βρίσκεται στη 12 εβδοµάδα ζωής. Ένα χρόνο µετά τον αρχικό εµβολιασµό, η γάτα πρέπει να επανεµβολιάζεται µε όλα τα συστατικά του φαρµάκου και, στη συνέχεια, κάθε χρόνο.\nΤο Purevax RC είναι εµβόλιο. Τα εµβόλια δρουν «διδάσκοντας» στο ανοσοποιητικό σύστηµα (τη φυσική άµυνα του οργανισµού) πώς να αντιµετωπίζει τις νόσους. Το Purevax RC περιέχει µικρές ποσότητες εξασθενηµένων ή αδρανοποιηµένων ιών που προκαλούν τις προαναφερόµενες νόσους.\nΌταν το εµβόλιο χορηγείται στη γάτα, το ανοσοποιητικό της σύστηµα αναγνωρίζει τους εξασθενηµένους ή αδρανοποιηµένους ιούς ως «ξένα» σώµατα και παράγει αντισώµατα εναντίον τους. Στη συνέχεια, όταν το ζώο εκτεθεί µελλοντικά στους ιούς, το ανοσοποιητικό του σύστηµα θα είναι σε θέση να παράγει αντισώµατα γρηγορότερα, τα οποία προστατεύουν έναντι νόσων που προκαλούνται από τους εν λόγω ιούς. Εάν η γάτα εκτεθεί µελλοντικά σε κάποιον από τους εν λόγω ιούς, είτε δεν θα υποστεί λοίµωξη είτε η λοίµωξη θα είναι λιγότερο σοβαρή.\nΗ αποτελεσµατικότητα του Purevax RC έχει µελετηθεί σε αρκετές δοκιµές σε εργαστηριακές συνθήκες, στις οποίες οι γάτες εµβολιάστηκαν και µολύνθηκαν από λοιµογόνο ερπητοϊό και καλυκοϊό. Σε πραγµατικές συνθήκες, οι µελέτες που εκπονήθηκαν για το Purevax RC εξέτασαν το βασικό πρόγραµµα εµβολιασµού (2 ενέσεις, µεταξύ των οποίων µεσολαβούν 3-4 εβδοµάδες) και τον αναµνηστικό εµβολιασµό (µία µόνο ένεση). Στις µελέτες µετείχαν νεαρές και ενήλικες γάτες διαφόρων φυλών, όχι όµως και νεαρά γατάκια. Ο βασικός δείκτης µέτρησης της αποτελεσµατικότητας ήταν το επίπεδο των αντισωµάτων στο αίµα της γάτας κατά των ιών που περιέχονται στο εµβόλιο.\nΣε εργαστηριακές συνθήκες το Purevax RC κατέδειξε ότι παρέχει προστασία έναντι των προαναφερόµενων νόσων. Στη µελέτη υπό πραγµατικές συνθήκες που διενεργήθηκε για τον βασικό εµβολιασµό παρατηρήθηκε αύξηση των αντισωµάτων κατά του ερπητοϊού της ρινοτραχειίτιδας της γάτας και της λοίµωξης που προκαλείται από καλυκοϊό. Στη µελέτη που διενεργήθηκε για τον αναµνηστικό εµβολιασµό, τα επίπεδα αντισωµάτων κατά του ερπητοϊού της ρινοτραχειίτιδας και της λοίµωξης από καλυκοϊό παρέµειναν σταθερά σε υψηλά επίπεδα ή αυξήθηκαν ελαφρά.\nΠεριστασιακά, οι γάτες µπορεί να εµφανίσουν παροδική απάθεια (απώλεια ενδιαφέροντος για ό,τι συµβαίνει γύρω τους) και ανορεξία (απώλεια όρεξης), καθώς και υπερθερµία (αυξηµένη θερµοκρασία σώµατος) η οποία διαρκεί µία ή δύο ηµέρες. Στο σηµείο της ένεσης ενδέχεται να εµφανιστεί τοπική αντίδραση µε συµπτώµατα όπως ελαφρύς πόνος κατά την ψηλάφηση, κνησµός ή οίδηµα (πρήξιµο), τα οποία υποχωρούν σε µία ή δύο εβδοµάδες. Ο πλήρης κατάλογος των ανεπιθύµητων ενεργειών που αναφέρθηκαν µε το Purevax RC περιλαµβάνεται στο φύλλο οδηγιών χρήσης.\nΤο Purevax RC δεν πρέπει να χορηγείται σε γάτες που κυοφορούν.\nφάρμακα με συνταγογράφηση που απαριθμούνται. Κωδικός ATC: "QI06AH"\nΣε περίπτωση τυχαίας αυτοένεσης, αναζητήστε αµέσως ιατρική συµβουλή επιδεικνύοντας στον ιατρό το φύλλο οδηγιών χρήσης ή την ετικέτα του φαρµάκου.\nΗ Επιτροπή Φαρµάκων για Κτηνιατρική Χρήση (CVMP) έκρινε ότι τα οφέλη του Purevax RC υπερτερούν των κινδύνων που συνδέονται µε αυτό για την ενεργή ανοσοποίηση γατών ηλικίας οκτώ εβδοµάδων ή και µεγαλύτερων κατά των προαναφερόµενων νόσων και εισηγήθηκε τη χορήγηση άδειας κυκλοφορίας για το Purevax RC. Η σχέση οφέλους-κινδύνου περιγράφεται στην ενότητα 6 της παρούσας ευρωπαϊκής δηµόσιας έκθεσης αξιολόγησης\nΛοιπές πληροφορίες για το Purevax RC:\nΣτις 23 Φεβρουαρίου 2005, η Ευρωπαϊκή Επιτροπή χορήγησε άδεια κυκλοφορίας, η οποία ισχύει σε ολόκληρη την Ευρωπαϊκή Ένωση, στην MERIAL για το Purevax RC.\nΤελευταία ενηµέρωση της περίληψης: 25 Ιανουαρίου 2008.


Η κουζίνα της Lady Gaga\nΚυριακή, 04 Νοεμβρίου 2012 11:44\nΓράφτηκε από τον Ανακαίνιση Κουζίνας\nΗ Lady Gaga στην κουζίνα\nΌταν η Lady Gaga πάει στο Hollywood, μένει σε ένα σπίτι έξι υπνοδωματίων με\nοχτώ μπάνια λίγο βόρεια από το Bel-Air. Το ενοίκιο; 25.000$ τον μήνα. Ορίστε;\nΟι Deco Experts βρήκαν μερικές φωτογραφίες από την έπαυλη και την κουζίνα της και πρέπει να πω ότι έμειναν έκθαμβοι. Κανένα ματωμένο πιάνο ή ντουλάπες με bizarre δημιουργίες υψηλής ραπτικής. Ούτε χορεύτριες με μαύρα vinyl ούτε εκκεντρικότητες. Ένα πολύ καλά φωτισμένο μίνιμαλ εσωτερικό και ένα τζακούζι.\nΑν και εντελώς λειτουργική η κουζίνα της Lady Gaga πρέπει να είναι tο πιο μοναχικό δωμάτιο στο σπίτι. H Gaga δεν είναι και κάποια σεφ αλλά αν και όταν τα αστέρια ευθυγραμμίζονται ίσως περάσει λίγο απο την κουζίνα. Το ρεπερτόριο μάλλον περιορίζεται σε λίγα πιάτα, έτσι κάθε φορά που ίσως μαγειρέψει κάτι σίγουρα δεν παρεκλίνει απο τα συνηθισμένα.\nΗ κουζίνα έχει ανοιχτόχρωμα ντουλάπια με διπλές πόρτες. Αυτά τα ντουλάπια γεμίζουν με ποτήρια και πιάτα. Ενσωματώνει δύο ένθετους νεροχύτες και δύο στόφες που καλύπτονται από ένα τεράστιο απορροφητήρα. Καλύπτει αρκετά τετραγωνικά και είναι σε αποικιακό στυλ με ένα χαρακτήρα ανάλαφρο και μάλλον συμβατικό. Μπεζ και ιβουάρ τα δεσπόζοντα χρώματα με μια γλυκιά απόχρωση ξύλου στο πάτωμα. Βιτρίνες από το ταβάνι έως το πάτωμα καλύπτουν τον δυτικό τοίχο ενώ το δωμάτιο λούζεται από φως.\nΔιαβάστηκε 3019 φορές\tΤελευταία τροποποίηση στις Τετάρτη, 07 Νοεμβρίου 2012 18:04\nΠερισσότερα σε αυτή την κατηγορία: « Βάλτε χρώμα!\tΑνακαίνιση Κουζίνας και το χρώμα της χρονιάς »\nHome IsDeco Deco Η κουζίνα της Lady Gaga


Η χρήση της επαγγελματικής φωτογραφικής υπηρεσίας της FulfillPanda θα σας βοηθήσει να αυξήσετε το ποσοστό μετατροπών σας! Η φωτογραφία προϊόντων για πλατφόρμες ηλεκτρονικού εμπορίου είναι η ειδικότητά μας στο στούντιο μας με έδρα την Κίνα. Θα κάνουμε το καλύτερο δυνατό για να ικανοποιήσουμε συγκεκριμένα αιτήματα.\nΗ διαχείριση αποθέματος είναι μια από τις κύριες ανησυχίες κάθε επιχείρησης που ασχολείται με εμπορικές δραστηριότητες, ιδίως την αγορά αποθεμάτων. Ωστόσο, καθώς η βιομηχανία ηλεκτρονικού εμπορίου έχει αναπτυχθεί, οι ανησυχίες για τα αποθέματα έχουν εξαφανιστεί, χάρη σε μια νέα προσέγγιση της αλυσίδας εφοδιασμού που γίνεται πιο κοινή.\nΗ ΑΠΟΣΤΟΛΗ ΑΓΟΡΑΣ ΕΦΕΥΡΕΣΕΩΝ ΕΥΚΟΛΗ ΑΠΟΣΤΟΛΗ\nΗ εμφάνιση της ναυτιλιακής αποστολής ως διαδικασίας λιανικής διανομής είχε ως αποτέλεσμα η εταιρεία να μην αγοράζει και να αποθηκεύει τα είδη που πωλεί. Ο πωλητής λιανικής πώλησης πωλεί ένα προϊόν και είτε το αγοράζει από τρίτο μέρος (κατασκευαστής, χονδρέμπορος ή άλλος έμπορος λιανικής) ή δεσμεύει με άλλον τρόπο τις υπηρεσίες των πρακτόρων dropshipping για τη διαχείριση αγοράς και αποστολής αποθέματος.\nΩς αποτέλεσμα, το dropshipping μετατρέπει την επιχείρηση σε μια αγορά όπου οι πελάτες μπορούν να εισέρχονται και να κάνουν παραγγελίες. Αφού ο πελάτης υποβάλει μια παραγγελία, χρεώνετε τον πελάτη και ο πράκτορας dropshpping σας χρεώνει. Δεν θα χρειαστεί ποτέ να ανησυχείτε για την εύρεση των καλύτερων προμηθευτών για τα προϊόντα σας στις καλύτερες τιμές. Δεν θα χρειαστεί να ανησυχείτε για την αποθήκευση ή τη διανομή προϊόντων.\nΓΙΑΤΙ ΕΠΙΛΕΞΤΕ FULFILLPANDA;\nΣτο FulfillPanda, αντιμετωπίζουμε την εταιρεία σας σαν να ήταν δική μας.\nΔεν θα χρειαστεί να σκεφτείτε να βρείτε τους καλύτερους προμηθευτές για τα προϊόντα σας στις καλύτερες τιμές! Η Fulfill Panda θέλει να πάρει λίγο βάρος από τους ώμους σας.\nΧρησιμοποιώντας τις ολοκληρωμένες εμπορικές επαφές μας, λαμβάνουμε προσφορές τιμών από κατασκευαστές, χονδρεμπόρους και εμπόρους λιανικής και διαπραγματευόμαστε τις καλύτερες τιμές για τα προϊόντα σας.\nΚΑΛΥΤΕΡΗ ΤΙΜΗ ΓΙΑ ΚΑΛΥΤΕΡΟΣ ΠΡΟΜΗΘΕΥΤΗΣ\nΗ ομάδα αγορών της FulfillPanda γνωρίζει πού πρέπει να γίνει η προέλευση των ποιοτικών αντικειμένων σύμφωνα με τις προδιαγραφές του αποθέματος, βρίσκουμε πάντα την ισορροπία μεταξύ ποιότητας και τιμής.\nΧάρη στον καθημερινό όγκο χειρισμού μας, μπορούμε να επιτύχουμε την καλύτερη δυνατή συμφωνία με τον όγκο των αγορών μας που θα μειώσει το κόστος σας σε μεγάλο βαθμό.\nΠάντα ελέγχουμε με τον προμηθευτή με τα δημοφιλή προϊόντα και έτσι θα ειδοποιηθείτε όταν έχουμε νικητές και αφού έχουμε δημιουργήσει μια ισχυρή σχέση με τον προμηθευτή, μας προσφέρουν πάντα την καλύτερη τιμή όσο μπορούν.\nΕπιπλέον, δεν θα πρέπει να ανησυχείτε για την εξάντληση αποθεμάτων.\nΘα είμαστε αυτοί που θα παρακολουθούμε το απόθεμά σας, θα το αναδιατάξουμε και θα το επεξεργαστούμε εδώ στο FulfillPanda.


Ο Κλεφτης Της Νοσταλγιας - Ξενη λογοτεχνια (BKS.0051136)\nΑρχική > Βιβλία > Πεζογραφία > Ο ΚΛΕΦΤΗΣ ΤΗΣ ΝΟΣΤΑΛΓΙΑΣ\nΟι σημερινοί τυχοδιώκτες δε χρειάζεται να οργώνουν θάλασσες. Βολεμένοι στα διαμερισματάκια τους, στη Φλωρεντία ή στο Παρίσι, προετοιμάζουν τα χτυπήματά τους μεθοδικά. Οι σημερινοί τυχοδιώκτες χρησιμοποιούν την πένα τους όπως άλλοτε οι κουρσάροι, στο ρεσάλτο, χρησιμοποιούσαν το σπαθί τους. Αδίστακτα, σαν κοινοί ληστές, κλέβουν συναισθήματα.\nΓια να περιγράψει αυτόν τον υπόκωφο πόλεμο, όπου τα όπλα είναι βραδυφλεγή και πληγώνουν αναδρομικά, ο Ερβέ Λε Τελιέ επιλέγει τον κλασικό δρόμο του επιστολικού μυθιστορήματος. Τα πρόσωπα παραμένουν κρυμμένα, οι ταυτότητες αλλάζουν συνεχώς. Η μόνη σταθερή αξία είναι τα ζυμαρικά. Επιτρέπονται όλες οι κατεγαριές, όλες οι υποκρισίες, οι παγίδες και οι παραμορφώσεις. Είναι το παιχνίδι της αλήθειας και του ψεύδους, του έρωτα και της τύχης - το παιχνίδι όπου, καμιά φορά, χαμένος είναι ο νικητής.\nΟ ΚΛΕΦΤΗΣ ΤΗΣ ΝΟΣΤΑΛΓΙΑΣ (BKS.0051136)\nΟ ΚΛΕΦΤΗΣ ΤΗΣ ΝΟΣΤΑΛΓΙΑΣ BKS.0051136 ΛΕ ΤΕΛΙΕ ΕΡΒΕ ΛΕ ΤΕΛΙΕ ΕΡΒΕ ΞΕΝΗ ΛΟΓΟΤΕΧΝΙΑ Ο ΚΛΕΦΤΗΣ ΤΗΣ ΝΟΣΤΑΛΓΙΑΣ


Ήταν ένας τύπος που έψαχνε για δουλειά. Βλέπει μια πινακίδα που λέει "γίνε μάντης". Μπαίνει μέσα βλέπει μια γυναίκα και της λέει ότι θέλει να γίνει μάντης. Η γυναίκα τον ρωτάει ποιόν τρόπο θέλει να ακολουθήσει, τον γρήγορο ή τον αργό;\nTο γρήγορο απαντά εκείνος. Η γυναίκα του λέει να προχωρήσει μπροστά και θα δεί μια όμορφη γυναίκα και αυτή θα του πει τι να κάνει.\nΠροχωράει μπροστά και βλέπει την γυναίκα. Αυτή του λέει να βγάλει το παντελόνι του και να προχωρήσει ίσια.\nΜετά από λίγο συναντά πάλι μια γυναίκα και του λέει:\n- "Βγάλε την μπλούζα σου και προχώρα ίσια".\nΒλέπει ξανά μια γυναίκα και του λέει:\n- "Βγάλε το φανελάκι σου και προχώρα ίσια".\nΠροχωρά και βλέπει έναν μαύρο άντρα. Αυτός του λέει:\n- "Βγάλε το βρακί σου, ξάπλωσε στο κρεβάτι και θα έρθει.\n- Ο τύπος, τότε, σκέφτεται για λίγο και λέει:\n- "Κάτσε ρε φίλε, σε λίγο θα με γα....τε κι όλας;"\n- "Μάντης είσαι;", του απαντά ο μαύρος.


Α2 ΜΠΑΣΚΕΤ: Νίκη – χρυσάφι πέτυχε η Ξάνθη BF FASHION που κέρδισε με 78-77 τον Μίλωνα\nΝίκη – χρυσάφι πέτυχε το Σάββατο το απόγευμα η ΞΑΝΘΗ ΒF FASHION στα πλαίσια της 8ης αγωνιστικής της Α2 που κέρδισε στο ΦΙΛΙΠΠΟΣ ΑΜΟΙΡΙΔΗΣ τον Μίλωνα με 78-77.\nΑυτή ήταν η τρίτη επιτυχία στο φετινό πρωτάθλημα και αποκτά μεγάλη σημασία γιατί οι παίκτες του Γιώργου Ζαφειρούδη ξεπέρασαν τον εαυτό τους, αφού όλη την εβδομάδα η ομάδα είχε προβλήματα τραυματισμών. Ένα μεγάλο πρόβλημα είναι η μη συμμετοχή του Παππά λόγω αρθροσκόπησης, ενώ ελλιπή προετοιμασία είχαν οι Μασλαρινός, Κουτσογιάννης, Σουφλιάς, Βοϊβατόπουλος, αυτό όμως δεν τους επηρέασε καθόλου, αφού κατά την διάρκεια του αγώνα προσπάθησαν όσο μπορούσαν να δώσουν τις βοήθειες. Οι δύο πρώτοι περνούν στους διακριθέντες, με τον πρώτο να είναι ο κορυφαίος με βάση την εξέλιξη του παιχνιδιού, αφού στο τέλος πήρε την ομάδα στις πλάτες του, ισοφάρισε σε 76-76, 1.04’ και 11.4’’ πριν το τέλος έδωσε τη νίκη γράφοντας το τελικό 78-77.\nΉταν γνωστό από το ξεκίνη μα του αγώνα ότι ο νικητής θα κρινόταν στις λεπτομέρειες. Το 5-0 στο πρώτο κιόλας λεπτό και το 10-4 στο 6.47’ για τους Ξανθιώτες δεν είχε συνέχεια, αφού το υπόλοιπο διάστημα κυμάνθηκε με εναλλασσόμενη την πρωτοπορία. Προς το τέλος της πρώτης περιόδου οι φιλοξενούμενοι πέρασαν μπροστά με 15-22 αλλά οι αλλαγές και το time out του Γιώργου Ζαφειρούδη έδωσαν τις λύσεις και η πρώτη περίοδος τελείωσε με 21-23.\nΣτην 2η και 3η περίοδο οι Ξανθιώτες ήθελαν να «καθαρίσουν» το παιχνίδι, αλλά όσες φορές προσπάθησαν να ξεφύγουν στο σκορ (45-41 19.29΄, 57-52 στο 26.02΄) δεν τα κατάφεραν αφού ο Μίλων με τον Κώστα Μαχαίρα κυρίως και με τους Πέρε, Κούνα και Μουτράν έβρισκαν τον τρόπο όχι μόνο να πλησιάζουν αλλά να περάσουν και μπροστά με 57-58.\nΣ την τελευταία περίοδο, που δεν ήταν για… καρδιακούς, το ξεκίνημα ήταν και πάλι ιδανικό και με τον Απόστολο Κουτσογιάννη να ευστοχεί στο πρώτο του φετινό τρίποντο, η διαφορά έφτασε 7.18’ στο 67-60. Και ενώ όλα έδειχναν ότι αυτή η νέα προσπάθεια θα είχε επιτέλους αντίκρισμα, λίγο η ολιγωρία, λίγο η αστοχία, λίγο τα ριμπάουντ έδωσαν τη δυνατότητα στον Κούνα 1.55’ με τρίποντο να ανεβάσει την διαφορά στο 72-76 δίνοντας χιτσκοκικό χαρακτήρα στο φινάλε. Ο Φιλιούσης μείωσε σε 74-76, ο Δημήτρης Μασλαρινός ισοφάρισε σε 76-76, ο Μαχαίρας με 1/2 βολές έγραφε το 76-77 και παρά την αστοχία του Σουφλιά (0/2) στα 33’’ ο Δημήτρης Μασλαρινός με διείσδυση και lay up, έγραφε το 78-77 και στον εναπομείναντα χρόνο οι νικητές είχαν την τύχη με το μέρος τους, αλλά και την καλή τους άμυνα. Ο Κούνας και πάλι πήγε να γίνει ο ήρωας αλλά το σουτ 5΄΄ ήταν άστοχο αυτή την φορά αλλά και το ριμπάουντ που πήρε ο Πέρρε δεν είχε ευτυχή κατάληξη γι΄ αυτόν προς τέρψη των γηπεδούχων, που πανηγύρισαν όχι άδικα μία μεγάλη νίκη.\nΚαλή ήταν η διαιτησία των κ.κ. Δέλλα (Θεσ)νίκης) – Ξενικάκη (Δράμας) σε ένα δύσκολο παιχνίδι που όμως με την εμπειρία τους στην Α1 το έβγαλαν σε πέρας χωρίς διαμαρτυρίες. Στην φωτογραφία διακρίνονται με τον κομισάριο του αγώνα Παναγιώτη Μπακάλη.\nΞΑΝΘΗ BF FASHION (Ζαφειρούδης): Νικολόπουλος, Μίλετιτς 11 (1), Μασλαρινός 16 (4/7), Στεφανίδης 9 (1/1), Σουφλιάς 8 (4/4 2ποντα), Φιλιούσης 11 (1), Κουτσογιάννης, Βοϊβατόπουλος 3, Τσότσος 2, Φουτσιτζής 2, Μουρβάκης.\nΜΙΛΩΝ (Πανούλιας): Γράτσος, Καράμπαμπας 5,Νεοφύτου 6 (1), Βλαβιανός 3 (1), Κούνας 12 (2), Μουτράν 11 (2), Μαχαίρας 29, Παπαδάκης, Πέρρε 11 (2), Ντούγιας.


Μετατροπή της/του kS σε M℧ (Χιλιοζήμενς (κιλοζήμενς) σε Μεγα-Mho)\nkS ποσα M℧\nΧιλιοζήμενς (κιλοζήμενς) ποσα Μεγα-Mho\nΠόσα Μεγα-Mho κάνουν 1 Χιλιοζήμενς (κιλοζήμενς)?\n1 Χιλιοζήμενς (κιλοζήμενς) [kS] = 0,001 Μεγα-Mho [M℧] - Αριθμομηχανή μετρήσεων που μπορεί να χρησιμοποιηθεί για την μετατροπή από Χιλιοζήμενς (κιλοζήμενς) σε Μεγα-Mho, μεταξύ άλλων.\nΜετατροπή της/του Χιλιοζήμενς (κιλοζήμενς) σε Μεγα-Mho (kS σε M℧):\nΜε αυτήν την αριθμομηχανή είναι δυνατή η εισαγωγή της τιμής που πρέπει να μετατραπεί μαζί με την αρχική μονάδα μέτρησης. Για παράδειγμα, '972 Χιλιοζήμενς (κιλοζήμενς)'. Έτσι, μπορεί να χρησιμοποιηθεί είτε το πλήρες όνομα της μονάδας, είτε η συντομογραφία τηςγια παράδειγμα, είτε 'Χιλιοζήμενς (κιλοζήμενς)' είτε 'kS'. Στη συνέχεια, ο υπολογιστής προσδιορίζει την κατηγορία της μονάδας μέτρησης που πρόκειται να μετατραπεί, σε αυτήν την περίπτωση 'Ηλεκτρική αγωγιμότητα'. Μετά από αυτό, μετατρέπει την καταχωρημένη τιμή σε όλες τις κατάλληλες μονάδες που αναγνωρίζει. Στη λίστα των αποτελεσμάτων, θα βεβαιωθείτε επίσης στην εύρεση της μετατροπή που αναζητήσατε αρχικά. Εναλλακτικά, η τιμή που πρέπει να μετατραπεί μπορεί να εισαχθεί ως εξής: '3 kS σε M℧' ή '71 kS ποσα M℧' ή '56 Χιλιοζήμενς (κιλοζήμενς) -> Μεγα-Mho' ή '50 kS = M℧' ή '77 Χιλιοζήμενς (κιλοζήμενς) σε M℧' ή '59 kS σε Μεγα-Mho' ή '48 Χιλιοζήμενς (κιλοζήμενς) ποσα Μεγα-Mho'. Για αυτήν την εναλλακτική επιλογή, η αριθμομηχανή υπολογίζει αμέσως σε ποια συγκεκριμένη μονάδα πρέπει να μετατραπεί η αρχική τιμή. Ανεξάρτητα από το ποια από αυτές τις δυνατότητες χρησιμοποιεί κάποιος, μπορεί να αποφύγει μια περίπλοκη αναζήτηση για την κατάλληλη λίστα σε μακρές λίστες επιλογών με χιλιάδες κατηγορίες και αμέτρητες υποστηριζόμενες μονάδες. Όλα αυτά αναλαμβάνονται από την αριθμομηχανή μας η οποία τα πραγματοποιεί σε ένα κλάσμα του δευτερολέπτου.\nΕπιπλέον, η αριθμομηχανή καθιστά δυνατή τη χρήση μαθηματικών συναρτήσεων. Επομένως, όχι μόνο οι αριθμοί μπορούν να υπολογίζονται μεταξύ τους, όπως για παράδειγμα '(54 * 56) kS'. Αλλά διαφορετικές μονάδες μέτρησης μπορούν επίσης να συνδυαστούν μεταξύ τους απευθείας στη μετατροπή. Αυτό θα μπορούσε, για παράδειγμα, να μοιάζει με αυτό: '972 Χιλιοζήμενς (κιλοζήμενς) + 2916 Μεγα-Mho' ή '19mm x 34cm x 18dm = ? cm^3'. Οι μονάδες μέτρησης που συνδυάζονται με αυτόν τον τρόπο φυσικά πρέπει να αντιστοιχούν μεταξύ τους και να βγάζουν νόημα στην εν λόγω πράξη.


Online fitness training στο σπίτι με την Ελένη Βουλγαράκη! - Ioanna Laoumtzi - Exclusive Fitness\nΣτο σημερινό βίντεο μένουμε σπίτι και μένουμε fit!\nΗ Ιωάννα βρίσκεται και μαζί και… χώρια με την Ελένη Βουλγαράκη, για ένα online fitness training! Προπόνηση, έξυπνες λύσεις διατροφής και η κατάλληλη διάθεση μας βοηθούν να διατηρήσουμε τα επίπεδα υγείας και fitness που επιθυμούμε!\n▼ Για την εκτέλεση των ασκήσεων θα χρειαστείς: Κανέναν εξοπλισμό, 15 μόλις λεπτά και την όρεξή σου!\n▼ Πρόγραμμα Άσκησης\nΈνας κύκλος ασκήσεων αποτελείται από 7 ασκήσεις. Εκτελείς 3 κύκλους με 30” ενδιάμεσο διάλειμμα!\nSkipping – 30’’\nJumping Jacks – 30”\nBack Lunges – 30”\nMountain Climbers on the Wall – 30”\nSquat Jumps – 30”\nPlank Twists – 30”\nPlank Shoulder Taps – 30”\nγυμναστική στο σπίτι one-on-one με personal trainer


H Tζωρτζίνα Κακουδάκη είναι σκηνοθέτις και θεατρο-παιδαγωγός. Διδάσκει θέατρο σε όλες τις βαθμίδες της εκπαίδευσης, ενώ έχει επίσης διδάξει θεατρική αγωγή στα Πανεπιστήμια Πάτρας και Βόλου και στο Διδασκαλείο Πανεπιστημίου Αθηνών. Έχει σχεδιάσει πλήθος θεατρικών - παιδαγωγικών προγραμμάτων στην Ελλάδα και το εξωτερικό.\nΕίναι συγγραφέας των εκπαιδευτικών βιβλίων Διαδρομές Βιωματικής Διδασκαλίας (συλλογικό έργο), Ευέλικτη Ζώνη, Μουσική, Ιστορία για την Ε’ καιΣτ΄ τάξη του Δημοτικού Σχολείου, εκδ. Κέδρος 2010 και Θέατρο -Θεατρική Αγωγή, Κέντρο Εκπαίδευσης Ενηλίκων, Ι.Δ.ΕΚ.Ε (“Ινστιτούτο Διαρκούς Εκπαίδευσης Ενηλίκων”) 2008.\nΈχει σκηνοθετήσει παραστάσεις για εφηβικό κοινό με τελευταία τους Όρνιθες του Αριστοφάνη στο “Θέατρο του Νέου Κόσμου” με τη Θεατρική Ομάδα “4Frontal”, μια ροκ παράσταση για εφήβους που παίζεται στα σχολεία της Δευτεροβάθμιας Εκπαίδευσης σε συνεργασία με το “Πανελλήνιο Δίκτυο για το Θέατρο στην Εκπαίδευση”.\nΜΙΑ ΙΣΤΟΡΙΑ ΤΟΥ ΣΗΜΕΡΑ - 21 Φεβρουαρίου 2013


Χρειαζόμαστε κοινωνικές επιστήμες, όχι μόνο την ιατρική επιστήμη, για να νικήσουμε την πανδημία | HealthCareers.gr\nΧρειαζόμαστε κοινωνικές επιστήμες, όχι μόνο την ιατρική επιστήμη, για να νικήσουμε την πανδημία\n25 Μαρτίου, 2021 24 Μαρτίου, 2021 Ιατρικήanthropology, career, careers, covid, covid-19, doctor, healthcareers.gr, hiring, hospital, jobs, medicine, medstudent, nurse, pandemic, polio, Science, socialscience\nΗ ανθρώπινη συμπεριφορά και η κοινωνική ανισότητα αποτελούν τεράστιους παράγοντες σύγχυσης\nΌπως συμβαίνει με τις περισσότερες καταστροφές, όταν γράφεται το ιστορικό της πανδημίας COVID, θα υπάρξει αρκετή εμπλοκή στο ποιος φέρει ευθύνη.\nΘα μπορούσαν να γίνουν πολύ περισσότερα για να μετριαστεί ο αντίκτυπος του κοροναϊού στις Ηνωμένες Πολιτείες, αλλά στην πραγματικότητα, υπάρχουν πολύ λίγες χώρες που διέφυγαν εντελώς από αυτήν τη μάστιγα. Η επιστημονική έρευνα παρείχε πολλές νέες γνώσεις για τη διαχείριση της πανδημίας – και φυσικά, η ανάπτυξη εμβολίων σε χρόνο ρεκόρ είναι ευπρόσδεκτη είδηση. Αλλά ακόμη και με τα εμβόλια, η επιτυχία στον έλεγχο αυτού του ιού εξακολουθεί να εξαρτάται σε μεγάλο βαθμό από την ανθρώπινη συμπεριφορά. Η επιστήμη δεν μπορεί να αντιμετωπίσει αυτές τις μεγάλες προκλήσεις μόνο μέσω ιατρικών διορθώσεων, μάλλον χρειάζεται η κοινωνική επιστήμη να έχει μια θέση στο τραπέζι. Η ιστορία είναι επίσης ένας χρήσιμος οδηγός για την κατανόηση του παρόντος.\nΗ ανθρωπολογία είναι ένα ευρύ πεδίο που έχει από καιρό επικεντρωθεί σε θέματα που σχετίζονται με την κοινωνική οργάνωση, την πολιτιστική σημασία και την ανθρώπινη συμπεριφορά. Και ως καθηγητής ιστορίας και ανθρωπολογίας στο Πανεπιστήμιο της Καλιφόρνιας στο Μπέρκλεϋ, εκτός από τον ρόλο μου στην Ακαδημία Επιστημών της Νέας Υόρκης, έχω δει πώς οι κλασικές μέθοδοι εθνογραφίας πεδίου – βασισμένες στη στενή παρατήρηση των προτύπων και των δομών της κοινωνικής σημασίας – αποκάλυψε σημαντικές γνώσεις για το γιατί ο μοντερνισμός έχει δεχτεί τεράστιες διαφορές σκέψης και συμπεριφοράς.\nΗ γενική υπόθεση ότι οι σύγχρονες κοινωνίες είναι έτοιμες να «ακολουθήσουν την επιστήμη» δεν επιβεβαιώνεται πιο εύκολα από ιστορικά παραδείγματα ή ανθρωπολογικές παρατηρήσεις από ό, τι έχει γίνει από την άμεση εμπειρία μας σχετικά με τις πολύ διαφορετικές αντιδράσεις στην τρέχουσα πανδημία.\nΘα έπρεπε να μάθαμε από τις απαντήσεις στη μεγάλη πανδημία του 1918-1919, όταν ορισμένες πόλεις τα πήγαν πολύ καλύτερα από άλλες, συγκρατώντας την εξάπλωση ενός ιού που τελικά σκότωσε περίπου 50 εκατομμύρια ανθρώπους σε όλο τον κόσμο. Ένας συνδυασμός δυσπιστίας στην κυβέρνηση και στην επιστήμη είχε ως αποτέλεσμα το χάος, με τις κυβερνητικές προσπάθειες για τον έλεγχο της γρίπης φορώντας μάσκες. Παρά τις ιατρικές συμβουλές, πολλοί Αμερικανοί όχι μόνο αρνήθηκαν να συμμορφωθούν, συμμετείχαν σε μεγάλες διαμαρτυρίες ενάντια στις εντολές μάσκας.\nΗ πανδημία του πολιό της δεκαετίας του 1950 είναι μια άλλη συχνά «αγνοούμενη» στιγμή. Στην επιφάνεια, φαίνεται ότι ήταν μια επιστημονική, ιατρική και επιτυχημένη πολιτική. Αλλά η πραγματικότητα είναι πιο κοντά σε αυτό που βλέπουμε με το COVID.\nΤο 1954, όταν η πολιομυελίτιδα ήταν πιο μολυσματική, η διοίκηση του Eisenhower δήλωσε ότι κάθε παιδί πρέπει να λάβει το εμβόλιο κατά της πολιομυελίτιδας που είχε αναπτυχθεί εκείνη τη στιγμή. Αλλά δεν υπήρχε συνεκτικό σχέδιο σε ομοσπονδιακό επίπεδο για να γίνει αυτό, οπότε η εντολή δεν ήταν επιτυχής. Επιπλέον, η έλλειψη εποπτείας σχετικά με την ποιότητα της διαδικασίας παρασκευής εμβολίων οδήγησε σε μερικά παιδιά να αρρωσταίνουν ή να πεθαίνουν. Περιορισμένοι πόροι για τη χορήγηση του εμβολίου σε εθνική κλίμακα ήταν ένα άλλο πρόβλημα, και μόλις η Eisenhower υπέγραψε τον νόμο περί βοήθειας για τον εμβολιασμό με πολιομυελίτιδα το 1955, υπήρχαν αρκετά ομοσπονδιακά κονδύλια για ένα εθνικό πρόγραμμα εμβολιασμού. Αυτή η μαζική σύγχυση είχε ως αποτέλεσμα τη δυσπιστία του κοινού που χρειάστηκε χρόνια για να μειωθεί.\nΌταν ο κοινωνιολόγος Alondra Nelson ορίστηκε ως ο νέος αναπληρωτής διευθυντής του Γραφείου Επιστήμης και Τεχνολογικής Πολιτικής, σημείωσε ότι η πανδημία «είχε έναν καθρέφτη για την κοινωνία μας, αντανακλώντας… την ανισότητα που επιτρέψαμε να ασβεστοποιήσουμε». Σημείωσε επίσης ότι «η επιστήμη είναι ένα κοινωνικό φαινόμενο». Αυτό συνεπάγεται όχι μόνο ότι η επιστήμη απαιτεί πραγματική εικόνα της κοινωνίας με την οποία αλληλεπιδρά, αλλά και ότι σφυρηλατείται σε σχέση με τις κοινωνικές δυνάμεις και νοήματα. Η κοινωνική επιστήμη μπορεί να μας βοηθήσει στην κατανόηση των κοινωνικών αντιδράσεων στην επιστημονική γνώση, καθώς και στην εξασφάλιση ότι η επιστήμη συνειδητοποιεί τις δικές της κοινωνικές προκαταλήψεις και ενδιαφέροντα.\nΗ επιστήμη αποκτά την εξουσία της μέσω συνεχών δοκιμών και διαρκούς αναθεώρησης. Στον εξωτερικό κόσμο, η επιστήμη συχνά φαίνεται να συγχέεται, με αμφιβολία, προσαρμόζοντας αυθαίρετα τα ευρήματά της και τις συστάσεις της. Νωρίς στην πανδημία μας είπαν να τρίβουμε όλες τις επιφάνειες αντί να φοράμε μάσκες. τώρα γνωρίζουμε ότι τα σταγονίδια αερολύματος στον αέρα είναι μακράν ο πιο σημαντικός φορέας μετάδοσης ιών. Οι επιστήμονες πρέπει να κάνουν καλύτερη δουλειά για να διαχειριστούν τον τρόπο με τον οποίο επικοινωνούν αυτό που γνωρίζουν και πώς το γνωρίζουν.\nΗ ανθρώπινη συμπεριφορά εξελίσσεται καθώς οι γνώσεις μας αυξάνονται, αλλά όλοι υπόκεινται στους δικούς μας τρόπους για τη μετάδοση αυτής της γνώσης. Λόγω της διεισδυτικής επιρροής των κοινωνικών μέσων, η νέα γνώση συχνά κατακλύζεται από παραπληροφόρηση που μας μπερδεύει περαιτέρω και παρέχει εύκολη πρόσβαση σε θεωρίες συνωμοσίας και εναλλακτικά γεγονότα. Προκειμένου να διασφαλιστεί ότι η επιστημονική πρόοδος δεν λειτουργεί μόνο για τη δημιουργία νέων φαρμάκων, αλλά για να οδηγήσει σε έναν υγιέστερο και πιο δίκαιο κόσμο, πρέπει να διασφαλίσουμε ότι η επιστήμη και η κοινωνική επιστήμη λειτουργούν μαζί.\nΤο Ηνωμένο Βασίλειο θα φέρει επανάσταση στην παρασκευή φαρμάκων με ολιγονουκλεοτίδια\nΠώς να ξεκινήσετε τη στρατηγική αναζήτησης εργασίας


Αποφράξεις Εξάρχεια - 210 70 18 135 - Αποφράξεις Αποχετεύσεων : Αποφράξεις Αποχετεύσεων\nΑποφράξεις Εξάρχεια 210 70 18 135\nΑΠΟΦΡΆΞΕΙΣ ΕΞΑΡΧΕΙΑ ΠΑΝΤΑ ΔΙΠΛΑ ΣΑΣ\nΚαθαρός νιπτήρας από απόφραξη από την Αποφράξεις Εξάρχεια\nΈχετε κάποιο πρόβλημα με την αποχέτευσή σας; Τότε έχετε έρθει σίγουρα στο σωστό μέρος. Οι άρτια εκπαιδευμένοι τεχνικοί μας θα διορθώσουν ότι και αν έχει συμβεί άμεσα. Είμαστε μια οικογενειακή επιχείρηση, που ο κύριος στόχος μας είναι να σας παρέχουμε άριστες υπηρεσίες απόφραξης, καθαρισμού και συντήρησης αποχετεύσεων. Έτσι, εάν έχει φράξει κάτι στην τουαλέτα, τον νεροχύτη της κουζίνας, το αποχετευτικό δίκτυο ή οποιοδήποτε άλλο σημείο, μπορούμε να τα χειριστούμε όλα! Αποφράξεις Εξάρχεια\nΓια οποιαδήποτε απόφραξη που αφορά την αποχέτευσή σας, η Αποφραξεις Εξαρχεια είναι εδώ για να σας βοηθήσει. Πάντα δίπλα σας και με τις καλύτερες τιμές της αγοράς. Αποφράξεις Εξάρχεια για απόφραξη φρεατίων, απόφραξη νεροχύτη, απόφραξη νιπτήρα μπάνιου, απόφραξη μπανιέρας, απόφραξη υδρορροής, απόφραξη σωληνώσεων, αφαίρεση ριζών με ριζοκοπτικά μηχανήματα, κ.α.\nΜΕΓΑΛΗ ΡΙΖΑ, ΔΙΠΛΑ ΣΕ ΜΙΑ ΣΚΑΛΑ ΠΟΥ ΕΒΓΑΛΕ Η ΑΠΟΦΡΑΞΕΙΣ ΕΞΑΡΧΕΙΑ ΣΤΑ ΕΞΑΡΧΕΙΑ\nΗ εταιρεία μας ιδρύθηκε το 1970 και όλα αυτά τα χρόνια προσφέρουμε τις υπηρεσίες απόφραξης, καθαρισμού και συντήρησης αποχετεύσεων στην ευρύτερη περιοχή της Αττικής. Εδώ και 40 περίπου χρόνια μας εμπιστεύεστε και αυτό μας κάνει πραγματικά πολύ περήφανους. Είναι αυτό που συνέβαλε στην φήμη μας την πάροδο του χρόνου και μας φέρνει συνεχώς νέους πελάτες.\nΕίμαστε ειλικρινείς, αξιόπιστοι, οικονομικά προσιτοί, παρέχουμε γρήγορη εξυπηρέτηση, πεπειραμένο επαγγελματικό προσωπικό, χρησιμοποιούμε μόνο σύγχρονο εξοπλισμό, σεβόμαστε την ιδιοκτησία σας, εργαζόμαστε γρήγορα και έχουμε πολλά χρόνια εμπειρίας.\nΓια αυτό και μας επιλέγουν καθημερινά όλο και περισσότερα νοικοκυριά, επιχειρήσεις και δημόσιες υπηρεσίες\nΚαλέστε μας τώρα και πολύ σύντομα θα είμαστε κοντά σας. Είμαστε στην διάθεσή σας όλο το 24ωρο, 7 ημέρες την εβδομάδα, 365 ημέρες τον χρόνο, Κυριακές και αργίες.\nΑποφράξεις Εξάρχεια 210 70 18 135 …. Αν αυτό είναι το πρόβλημά σας, είμαστε ειδικοί !!! Ασχολούμαστε αποκλειστικά και μόνο με την συντήρηση, καθαρισμό και απόφραξη αποχετεύσεων για πάνω από 40 χρόνια και με την τεχνογνωσία και το εξοπλισμό μας εγγυόμαστε μόνιμες λύσεις σε ανταγωνιστικές τιμές. Αποφράξεις Εξάρχεια, για όλο το 24ωρο και για 365 ημέρες τον χρόνο είμαστε δίπλα σας … απλά καλέστε μας και δείτε την διαφορά !!!\nΟι υπηρεσίες που παρέχουμε στα Εξάρχεια\nΑποφράξεις αποχετεύσεων, αποφράξεις νιπτήρων, αποφράξεις λεκανών, αποφράξεις φρεατίων, αποφράξεις σιφωνιών, αποφράξεις υδρορροών, καθαρισμός αποχετεύσεων και άντληση υδάτων. Δείτε στους παρακάτω συνδέσμους αναλυτικά τις υπηρεσίες που προσφέρουμε στα Εξάρχεια\nΑναλαμβάνουμε ακόμα και τις πιο σύνθετες εργασίες απόφραξης στα Εξάρχεια και σε όλη την Αττική\nΑποφράξεις Φρεατίων Εξάρχεια\nΑπόφραξη Νεροχύτη Εξάρχεια\nΑπόφραξη Υδροροής Εξάρχεια\nΑπόφραξη Κάθετης Τουαλετών Εξάρχεια\nΑπόφραξη Σιφωνιού Μπάνιου Εξάρχεια\nΚαθαρισμός Φρεατίων Εξάρχεια\nΔιάγνωση αποχετεύσεων με Κάμερα Εξάρχεια\nΜηνιαίες Συντηρήσεις Εξάρχεια\nΓια ΑΠΟΦΡΑΞΕΙΣ ΕΞΑΡΧΕΙΑ, η apofrajeis.eu είναι εδώ! 210 70 18 135!\nΕκτός από το Εξάρχεια, η αποφραξεις.ευ πραγματοποιούν αποφράξεις και σε όλο το Κέντρο Αθήνας\nΑπολυμάνσεις Εξάρχεια - 2107522298 - apolymanseis.me | Φεβρουάριος 17, 2016


ΕΥ: Διέξοδο στις συγχωνεύσεις και εξαγορές αναζητούν οι ελληνικές επιχειρήσεις!\nΑρχική|Ειδήσεις|Οικονομία|ΕΥ: Διέξοδο στις συγχωνεύσεις και εξαγορές αναζητούν οι ελληνικές επιχειρήσεις!\nΔημοσίευση: Τρίτη, 20 Δεκεμβρίου 2016 14:13\nΕΥ: Διέξοδο στις συγχωνεύσεις και εξαγορές αναζητούν οι ελληνικές επιχειρήσεις!\nΣε μια περίοδο γεωπολιτικής αβεβαιότητας και ραγδαίων αλλαγών, οι παγκόσμιες προοπτικές συγχωνεύσεων και εξαγορών (Σ&Ε) παραμένουν ιδιαίτερα αισιόδοξες, σύμφωνα με τη 15η έκδοση της έρευνας της ΕΥ, Global Capital Confidence Barometer (CCB), η οποία διεξήχθη μεταξύ 1.700 στελεχών σε 45 χώρες.\nΠερισσότερες από τις μισές επιχειρήσεις (57%) προσδοκούν ότι θα επιδιώξουν ενεργά συμφωνίες κατά τους επόμενους 12 μήνες – το δεύτερο υψηλότερο ποσοστό στην επταετή ιστορία του Βαρομέτρου της ΕΥ. Πάνω από το 90% των στελεχών αναμένει ότι η αγορά των Σ&Ε θα βελτιωθεί ή θα παραμείνει σταθερή κατά το επόμενο έτος, ενώ λιγότερο από το 10% αναμένει συρρίκνωση του αριθμού των υπό εξέλιξη συμφωνιών, κατά το ίδιο διάστημα.\nΕπιπλέον, οι κοινοπραξίες, οι συμμαχίες, καθώς και άλλες μορφές επενδύσεων μειοψηφίας, αναμένεται να αποτελέσουν μοχλό σταδιακής ανάπτυξης των επιχειρήσεων μαζί με τις εξαγορές.\nΌπως διαπιστώνει η έρευνα, τα πάντα αλλάζουν για τις παγκόσμιες επιχειρήσεις, εκτός από τις προσδοκίες των ενδιαφερόμενων μερών σχετικά με την ανάπτυξη και τις αποδόσεις, καθώς η κερδοφόρα ανάπτυξη παραμένει βασικό ζητούμενο για τις επιχειρήσεις. Ωστόσο, οι ραγδαίες τεχνολογικές εξελίξεις και το άστατο γεωπολιτικό περιβάλλον έχουν αλλάξει το τοπίο των Σ&Ε οριστικά. Σε αυτό το δραστικά μεταβαλλόμενο περιβάλλον, η ταχύτερη οδός για την καινοτομία και την ανάπτυξη είναι οι συγχωνεύσεις, οι εξαγορές και οι συμμαχίες.\nΗ νέα τάση: Μικρότερες στοχευμένες Σ&Ε\nΟι μεγάλες συμφωνίες (megadeals) παραμένουν μία στρατηγική επιλογή για τις επιχειρήσεις, ωστόσο η επικρατούσα τάση στις Σ&Ε εστιάζει σε μικρότερες, πιο έξυπνες συμφωνίες, καθώς οι επιχειρήσεις διευρύνουν τις αναζητήσεις τους για start-ups και ταχείας ανάπτυξης εταιρείες καινοτόμου τεχνολογίας. Σύμφωνα με την έρευνα, το 49% των επιχειρήσεων έχει κατά μέσο όρο περισσότερες από πέντε συμφωνίες σε εξέλιξη, ενώ πάνω από τις μισές επιχειρήσεις αναμένουν να ολοκληρώσουν συμφωνίες μεταξύ 250 εκατομμυρίων και ενός δις δολαρίων. Πάνω από το 90% των στελεχών αναμένει ότι η δεξαμενή συμφωνιών τους θα παραμείνει σταθερή ή θα αυξηθεί κατά τη διάρκεια των επόμενων 12 μηνών.\nΣυνεχίζεται η σύγκλιση των τομέων της οικονομίας, καθώς η κλαδική μίξη έρχεται στο προσκήνιο\nΤα ολοένα και πιο ασαφή όρια μεταξύ των τομέων της οικονομίας και η μίξη των κλάδων, αποτελούν έναν αυξανόμενα σημαντικό καταλύτη του τοπίου των Σ&Ε, καθώς οι επιχειρήσεις διεισδύουν σε παραπλήσιους ή και ανεξάρτητους κλάδους.\nΣύμφωνα με την έρευνα, οι παράγοντες που επικαλούνται περισσότερο οι επιχειρήσεις αναφορικά με διακλαδικές εξαγορές είναι η αντίδραση στις κινήσεις του ανταγωνισμού, η επιθυμία απόκτησης νέων πελατών και η επέκταση των προσφερόμενων προϊόντων και υπηρεσιών (όλα στο 19%).\nΟι τομείς με την ισχυρότερη διάθεση για εξαγορές είναι αυτοί των καταναλωτικών προϊόντων και του λιανεμπορίου (71% των επιχειρήσεων σχεδιάζει μία συμφωνία), των προϊόντων μεταποιητικής βιομηχανίας (60%), της υγείας (56%), της τεχνολογίας (54%), της αυτοκινητοβιομηχανίας (54%) και του πετρελαίου και φυσικού αερίου (52%).\nΟι γεωπολιτικές ανησυχίες και η ενίσχυση του εθνικισμού περιπλέκει τις διασυνοριακές επενδύσεις\nΓεωπολιτικά και μακροοικονομικά ζητήματα διαφόρων μορφών – από τις νομισματικές διακυμάνσεις, μέχρι τη μείωση των εμπορικών ροών – αποτελούν μια αυξανόμενη πηγή ανησυχίας για τα στελέχη των επιχειρήσεων παγκοσμίως, σύμφωνα με την έρευνα. Η τάση αυτή ενισχύει τη διάθεση για συμφωνίες, καθώς οι επιχειρήσεις αναζητούν τις ταχύτερες οδούς προς την ανάπτυξη σε ένα περιβάλλον χαμηλού ΑΕΠ. Τα ζητήματα αυτά αυξάνουν την πολυπλοκότητα των διεθνών συμφωνιών και, για πρώτη φορά στην ιστορία της έρευνας, το Ηνωμένο Βασίλειο δε βρίσκεται μεταξύ των κορυφαίων πέντε επενδυτικών προορισμών.\nΤο Brexit αποτελεί χαρακτηριστικό παράδειγμα της έξαρσης των γεωπολιτικών αλλαγών, οι οποίες εντείνουν την πολυπλοκότητα των διασυνοριακών επενδύσεων. Εκτιμούμε ότι, μακροπρόθεσμα, το Ηνωμένο Βασίλειο θα ανακάμψει ως κορυφαίος προορισμός Σ&Ε, ωστόσο η βραχυπρόθεσμη αβεβαιότητα που επικρατεί αποτελεί ευκαιρία ανασύνταξης για τους επενδυτές. Την ίδια στιγμή, οι ΗΠΑ, η Κίνα, η Γερμανία, ο Καναδάς και η Γαλλία είναι οι πέντε κορυφαίοι προορισμοί για συμφωνίες.\nΩστόσο, παρά την οικονομική και γεωπολιτική αβεβαιότητα, οι προθέσεις για συμφωνίες παραμένουν σαφώς υψηλότερες (57%) του μακροπρόθεσμου μέσου όρου της έρευνας (42%).\nΠαρά την απαισιοδοξία για την οικονομία της χώρας μας, οι ελληνικές επιχειρήσεις αναζητούν διέξοδο στις Σ&Ε\nΛιγότερο ενθαρρυντική είναι η εικόνα για την Ελλάδα, όσον αφορά στην οικονομία. Μόνο το 6% των στελεχών ελληνικών επιχειρήσεων που συμμετείχαν στην έρευνα εκτιμά ότι η κατάσταση της εγχώριας οικονομίας βελτιώνεται, έναντι 8% τον Απρίλιο και 32% τον Οκτώβριο του 2015, ενώ το 45% αναμένει επιδείνωση και το 49% σταθεροποίηση. Αντίστοιχα μειωμένη είναι η αισιοδοξία, τόσο σε σχέση με τα δύο προηγούμενα εξάμηνα, όσο και με το διεθνές δείγμα, όσον αφορά στην κερδοφορία, τις προοπτικές της χρηματαγοράς και την πιστοληπτική διαθεσιμότητα. Οι ελληνικές επιχειρήσεις φαίνεται να αντιδρούν στο δυσμενές οικονομικό περιβάλλον, αναζητώντας ευκαιρίες για την προώθηση των αναπτυξιακών τους στρατηγικών μέσω και των Σ&Ε. Το 76% των Ελλήνων συμμετεχόντων εκτιμούν ότι οι ευκαιρίες εξαγορών βελτιώνονται ή παραμένουν σταθερές, ενώ το 79% εξετάζει τουλάχιστον τρεις πιθανές συμφωνίες Σ&Ε. Ωστόσο, οι ελληνικές επιχειρήσεις δεν εμφανίζονται το ίδιο αισιόδοξες ως προς τις προοπτικές επιτυχούς ολοκλήρωσης των συμφωνιών αυτών, ενώ το ποσοστό όσων εκτιμούν ότι θα επιδιώξουν ενεργά Σ&Ε στη διάρκεια του επόμενου έτους μειώθηκε από 50% τον Απρίλιο, σε 26% τον Οκτώβριο.\nΟ κ. Τάσος Ιωσηφίδης, επικεφαλής του τμήματος Χρηματοοικονομικών Συμβούλων της ΕΥ Ελλάδος, τονίζει: «Οι ελληνικές επιχειρήσεις έρχονται αντιμέτωπες με πολλαπλές προκλήσεις στον τομέα των Σ&Ε, κάτι που αντικατοπτρίζεται στην απαισιοδοξία των συμμετεχόντων στην έρευνά μας για την πορεία της εγχώριας οικονομίας. Η οικονομική κρίση, σε συνδυασμό με την άνοδο των εθνικιστικών πολιτικών σε ένα παγκοσμιοποιημένο επιχειρηματικό περιβάλλον, απαιτούν, πλέον, νέες προσεγγίσεις των διασυνοριακών επενδυτικών στρατηγικών από τα διοικητικά συμβούλια των επιχειρήσεων. Παράλληλα, καθώς αυξάνεται η σύγκλιση των κλάδων της οικονομίας, η ενσωμάτωση νέων επιχειρηματικών δραστηριοτήτων εκτός του παραδοσιακού πυρήνα μιας επιχείρησης, δεν αποτελεί απλή υπόθεση. Ωστόσο, φαίνεται πως οι ελληνικές επιχειρήσεις αναζητούν διέξοδο από την απαισιοδοξία μέσα από τις Σ&Ε, επιδιώκοντας όλο και περισσότερες συμφωνίες.\n«Πλέον, οι θεμελιώδεις αλλαγές στο τοπίο των Σ&Ε έχουν γίνει αισθητές και στη χώρα μας και δεν πρέπει να τις υποτιμούμε. Το φάσμα επιλογών δομών συναλλαγών έχει διευρυνθεί και οι συμφωνίες γίνονται πιο πολύπλοκες. Τα data analytics εμπλουτίζουν την εμβέλεια και το βάθος της διαδικασίας αξιολόγησης μιας συμφωνίας. Η έμφαση κατά την ενσωμάτωση μιας συμφωνίας έχει μετατοπιστεί πια από τις συνέργειες μείωσης δαπανών στη δημιουργία αξίας, με σημείο εκκίνησης τον πελάτη και όχι το back office. Η ενσωμάτωση διαφορετικών επιχειρηματικών δραστηριοτήτων δημιουργεί την ανάγκη για εξειδικευμένες λύσεις».\nEuroins Ελλάδος: Νέα γραφεία στη Θεσσαλονίκη...\nΕξώδικη Διαμαρτυρία της Δήμητρας Λύχρου προς τον Δ...\nεπιχειρήσεις συγχωνεύσεις εξαγορές ΕΥ\nΚαινοτόμες λύσεις για τις επιχειρήσεις υπόσχεται η ασφάλιση!\nΤι ποσό θα λαμβάνουν οι επιχειρήσεις που μετατρέπουν τα μπλοκάκια σε μισθωτή εργασία\nΠώς θα προφυλαχθούν οι εταιρίες από τα... στελέχη τους!\nΔιεθνές πρόγραμμα για την εργασία του μέλλοντος παρουσίασε η ΕΥ\nInsurance Europe: Να αποσυρθεί η πρόταση για το εργαλείο πληροφόρησης για την ενιαία αγορά (SMIT)\nΕΥ: Ενισχύεται η αισιοδοξία για συγχωνεύσεις και εξαγορές στην Ελλάδα


Στρογγυλά κολοκυθάκια γεμιστά με τόνο | Τerrapapers\nΣτρογγυλά κολοκυθάκια γεμιστά με τόνο κι αρωματικά Από ωμό ή βραστό, σε μορφή κεφτέ ή «με την ρίγανη», το κολοκύθι αποτελεί σημαντική τροφή στο τραπέζι μας, αλλά και σημαντικό όπλο για την υγεία και την...\nΣτρογγυλά κολοκυθάκια γεμιστά με τόνο κι αρωματικά\nΑπό ωμό ή βραστό, σε μορφή κεφτέ ή «με την ρίγανη», το κολοκύθι αποτελεί σημαντική τροφή στο τραπέζι μας, αλλά και σημαντικό όπλο για την υγεία και την γευστική απόλαυση μας.\nΣτην συγκεκριμένη συνταγή αυτό που παίζει τον κυρίαρχο ρόλο είναι η ΠΟΙΟΤΗΤΑ των υλικών. Πολύ καλύτερα δε, να τα κόψεις μόνος σου από τον μπαξέ.\n4 Μεγάλα στρογγυλά κολοκυθάκια φρέσκα και βιολογικά\n40 γραμμάρια τριμμένη παρμεζάνα.\n40 γραμμάρια πεκορίνο ή κατσικίσιο σκληρό κομμένα σε κυβάκια.\n80 γραμμάρια τόνο Αλοννήσου (μόνο) σε λάδι στραγγισμένο\n80 γραμμάρια γαλέτα ή ψίχουλα ζωντανού ψωμιού (βρες την συνταγή)\nΜπαχαρικά κατά βούληση (καγιέν σε σκόνη, κουρκουμάς ή κάρυ)\n(καθόλου αλατοπίπερο είναι αλμυρά τα τυριά)\nΕνα φλιτζάνι φρέσκα μυρωδικά (άνηθο, μαϊντανό, δυόσμο)\n½ φλιτζάνι λευκό κρασί, (προαιρετικά)\n400 ml ζωμός λαχανικών, (μόνο σπιτικός, βρες την συνταγή)\n2-4 ντοματίνια ξεφλουδισμένα σε κύβους.\n½ ξερό κρεμμύδι κομμένο σε λεπτές φέτες.\n1 πράσο σε φέτες.\nΠλύνετε καλά τα κολοκύθια, κόψτε με ένα κοφτερό μαχαίρι το επάνω μέρος του σαν καπάκι και στην συνέχεια με ένα κουταλάκι του γλυκού αφαιρέστε το εσωτερικό τους, κρατώντας στην άκρη τον πολτό.\nΣε ένα τηγάνι με ελάχιστο ελαιόλαδο σοτάρετε τον πολτό του κολοκυθιού μέχρι να μαλακώσει και να βγουν τα αρώματά του για 5 λεπτά. Οταν είναι έτοιμο, αδειάστε το σε ένα μπολ και μόλις κρυώσει ελαφρά προσθέστε την παρμεζάνα, το αυγό χτυπημένο, τον τόνο θρυμματισμένο με ένα πιρούνι και την γαλέτα. Προσθέστε το πεκορίνο σε κομμάτια και ρίξτε τα μπαχαρικά και τα αρωματικά.\nΓεμίστε τα κολοκυθάκια, πιέζοντας με ένα κουταλάκι, προσέχοντας να μην ανοίξουν και κλείστε με το καπάκι τους.\nΕτοιμάστε τον φούρνο στους 180-200 βαθμούς.\nΣε ένα ταψί, ρίξτε μερικές κουταλιές ελαιόλαδο και βάλτε προσεκτικά τα κολοκύθια, τις ντομάτες σε κύβους, το πράσο και το κρεμμύδι σε λεπτές φέτες. Οταν αρχίσει ο βρασμός ρίξτε το κρασί και αφήστε το να εξατμιστεί.\nΠροσθέστε μια κουτάλα από το ζωμό και συνεχίστε το μαγείρεμα με το καπάκι, σε χαμηλή φωτιά. Ελέγχετέ τα συχνά, προσθέτοντας κατά διαστήματα ζωμό και συνεχίστε μέχρι να μαγειρευτούν πλήρως για 35-40 λεπτά περίπου ή μέχρι να μαλακώσουν και να ροδίσουν τα κολοκύθια.\nΜπορείτε να χρησιμοποιήσετε 1-2 κουταλιές φαγόπυρο ή κινόα αφαιρώντας λίγη ποσότητα από τον πολτό του κολοκυθιού ή μπορείτε να αφαιρέσετε κι εντελώς τα τυριά και να προσθέσετε το πράσο και μέσα στην γέμιση.\nΜπορείτε να βάλετε και σπαράγγια.\nΠριν κλείσετε το καπάκι βάλτε πάνω-πάνω στην γέμιση λίγη φρέσκια ντομάτα ξεφλουδισμένη.\nΜπορείτε να συμπληρώσετε στο ταψί φέτες μελιτζάνας και ξεφλουδισμένης ντομάτας.\nΜπορείτε να βάλετε όλα τα υλικά είτε ψιλοκομμένα είτε σε μεγαλύτερους κύβους.\nΕναλλακτικά προσθέστε σολομό ή ξιφία, που πρώτα θα έχετε βράσει ελαφρά.\nΤα κολοκυθάκια τρώγονται ζεστά, αλλά είναι καλύτερα κρύα.\nΣυνοδέψτε τα με ζωντανό ψωμί (αναζητήστε την συνταγή) και λευκό αρωματικό κρασί ή λευκά αποστάγματα, με θέα το γαλάζιο και καλή συντροφιά.\n@Aliki Alisa / miastala.com /2010


Σελήνη στον Τοξότη – Προχωρώ με βλέμμα χαράς και εσύ να με κοιτάς\nΚαθώς πλέουμε μέσα στο υδάτινο Μεγάλο Τρίγωνο Δία – Κρόνου – Ποσειδώνα βουτώντας άλλες φορές βαθιά και άλλες επιπλέοντας απολαυστικά, η Σελήνη περνάει στον Τοξότη σήμερα 18/7 στις 8.55 το βράδυ για τρία σύντομα πλανητικά συναπαντήματα, λίγο πριν την ολόγιομη φάση της.\nΣτις 19/7 στις 5.04 το πρωί η κορύφωση της δυσαρμονικής όψης με τον Ποσειδώνα, ανοίγει την ημέρα με αρκετές επιφυλάξεις ως προς όλα αυτά που επιδιώκουμε να πράξουμε.\nΩς αργά το μεσημέρι καλό θα ήταν να μην προχωρήσουμε σε σημαντικές αποφάσεις, να σκεφτούμε ξανά μια καθοριστική μας κίνηση και να ζυγίσουμε εξονυχιστικά όσα ακούμε και λέμε. Αν μπορούμε να αναβάλλουμε μια συμφωνία, μια υπογραφή, ή μια συζήτηση που αφορά μετατροπές και αλλαγές, θα ήταν προς όφελός μας.\nΣτις 5.32 το απόγευμα η αρμονική όψη με τον Ουρανό, θα κλείσει την ημέρα με δημιουργική διάθεση, ενώ το βράδυ προσφέρεται για ξεφάντωμα με φίλους και παρέες, που θα μας χαρίσουν και ανέμελες και ασυνήθιστες στιγμές.\nΟι συζητήσεις δε θα λείψουν ειδικά μάλιστα κάτω από ένα φιλοσοφικό πρίσμα, πολύ εποικοδομητικό και ευχάριστο.\nΣτις 20/7 το πρωινό του Σαββάτου προσφέρεται για μετακινήσεις και ταξίδια, αποδράσεις στη φύση και στη θάλασσα, ενώ στις 6.00 το απόγευμα η αρμονική όψη με την Αφροδίτη που επηρεάζει σχεδόν όλη τη μέρα, υπόσχεται ικανοποίηση και ψυχική ανάταση.\nΗ διάθεσή μας είναι εξωστρεφής, πολλοί πιθανότατα να ξοδέψουν ένα οποιοδήποτε ποσό για μια αγορά που θα τους ενθουσιάσει, ενώ γενικότερα η τάση μας να σπαταλήσουμε ενέργεια και συναισθήματα είναι έντονη. Η μέρα προσφέρεται για διασκέδαση, ψυχαγωγία και θαλάσσια σπορ που θα ανεβάσουν την αδρεναλίνη και τη διάθεση.\nΣτις 9.40 το βράδυ η Σελήνη περνάει στον Αιγόκερω προετοιμάζοντας το έδαφος για άλλη μια απολαυστική Πανσέληνο που διχάζει και ανυψώνει παράλληλα.\nΤοξότες, Δίδυμοι, Λέοντες, Ζυγοί, Κριοί και Υδροχόοι είναι οι πρωταγωνιστές του διημέρου, που βρίσκονται παντού και πάντα κρατώντας στο χέρι κάτι δελεαστικό. Από ρακέτα και γρανίτα παγωτό έως εισιτήριο συναυλίας και δώρα έκπληξη από τις εκπτώσεις.\nΙχθύες και Παρθένοι ας προσέξουν στις 19 του μήνα πάσης φύσεως συνδιαλλαγές και αποφάσεις και το υπόλοιπο διάστημα ας ανοίξουν τις κεραίες τους στη διαπασών.\nΑιγόκεροι, Ταύροι, Σκορπιοί και Καρκίνοι όσο μετρημένοι και αν εμφανίζονται, θα υποχωρήσουν στις προκλήσεις και τις προτροπές χωρίς να το μετανιώσουν καθόλου.


Δέκα σημεία που κρίνουν τις αμερικανικές εκλογές | Η ΚΑΘΗΜΕΡΙΝΗ\n25.10.2020 • 21:02\nUPD: 07.06.2021 • 17:28\nΕάν εμπιστεύεστε τις δημοσκοπήσεις, οι προσεχείς αμερικανικές εκλογές έχουν σίγουρο νικητή, τον Τζο Μπάιντεν, και μάλλον δεν χρειάζεται να διαβάσετε παρακάτω. Αλλά εάν είστε κάπως δύσπιστοι, ιδίως για προβλέψεις σε πολωμένες αναμετρήσεις όπως ήταν το ελληνικό δημοψήφισμα του 2015 ή το αγγλικό του 2016, τότε μάλλον θα πρέπει να λάβετε υπ’ όψιν τα σημεία που θα κρίνουν το εκλογικό αποτέλεσμα. Παραθέτω μία λίστα με δέκα τέτοια σημεία που θεωρώ τα σημαντικότερα, καθένα με μια σύντομη επεξήγηση.\n1. Το αμερικανικό εκλογικό σύστημα. Η ιδιομορφία του έγκειται το ότι δεν βασίζεται στην αρχή της λαϊκής πλειοψηφίας. Τις εκλογές κερδίζει εκείνο το κόμμα που θα εξασφαλίσει την ψήφο 270 (από ένα σύνολο 538) πολιτειακών εκλεκτόρων. Με δεδομένο ότι ο αριθμός των εκλεκτόρων κάθε πολιτείας εξαρτάται από το μέγεθος του πληθυσμού της, οι εκλογικοί αντίπαλοι επιδιώκουν να κερδίσουν, όχι απλώς την πλειοψηφία της εθνικής ψήφου, αλλά την πλειοψηφία σε συγκεκριμένες πολιτείες που διαθέτουν πολλούς εκλέκτορες και αμφίρροπο εκλογικό σώμα.\n2. Το πλεονέκτημα της εξουσίας. Οπως στο ποδόσφαιρο, στο οποίο η έδρα μετράει, έτσι και στις εκλογές το κόμμα που ήδη βρίσκεται την εξουσία έχει πλεονέκτημα. Ο σημερινός πρόεδρος εκμεταλλεύεται αυτό το πλεονέκτημα με πολλούς τρόπους, από χαριστικές εκτελεστικές πράξεις προς κρίσιμες ομάδες ψηφοφόρων (όπως είναι οι επιδοτήσεις στους αγρότες της Αϊόβα ή η κρατική βοήθεια στους πληγέντες των τυφώνων στο Πουέρτο Ρίκο) έως τον διορισμό ιδεολογικών και πολιτικών φίλων σε κομβικές θέσεις (όπως εκείνες του διευθυντή των αμερικανικών ταχυδρομείων ή των τριών ήδη υπερσυντηρητικών δικαστών στο Ανώτατο Δικαστήριο).\n3. Οι κομματικές οργανώσεις. Το ερώτημα εδώ είναι σε ποιον βαθμό τα δύο κόμματα θα πάνε στις εκλογές μαζικά και συντεταγμένα κάτω από την ηγεσία των αρχηγών τους. Μέχρι στιγμής, οι Ρεπουμπλικανοί παραμένουν πιστοί στον ηγέτη τους, αλλά αρκετοί γερουσιαστές μπορεί να διαφοροποιήσουν τη στάση τους λίγο πριν από τις εκλογές αν οι δημοσκοπήσεις συνεχίσουν να είναι αρνητικές για το κόμμα τους. Επίσης, μέχρι στιγμής, οι ιδεολογικές πτέρυγες των Δημοκρατικών δείχνουν αποφασισμένες να ψηφίσουν υπέρ του κοινού δικού τους υποψηφίου, αλλά καλό είναι να θυμόμαστε τι συνέβη το 2016: ένας από τους κύριους λόγους της ήττας ήταν ότι πολλοί Δημοκρατικοί αρνήθηκαν να στηρίξουν την Κλίντον.\n4. Η προσωπικότητα των υποψηφίων. Αυτός είναι πάντα καθοριστικός παράγοντας ιδίως εφόσον πρόκειται για προεδρικές εκλογές. Αυτή τη φορά γίνεται ακόμη σημαντικότερος επειδή οι δύο υποψήφιοι παρουσιάζουν διαμετρικά αντίθετες προσωπικότητες. Ο ένας είναι εγωπαθής, απρεπής, εριστικός, χωρίς κοινωνική ενσυναίσθηση, αλλά επίσης θεωρείται πιο δυναμικός και με καλύτερη επικοινωνιακή ικανότητα από τον αντίπαλό του. Ο άλλος είναι πολιτικά μετριοπαθής, ευγενής και προσιτός, με απροσποίητο ενδιαφέρον για τον απλό πολίτη. Κάθε προσωπικότητα ελκύει ψηφοφόρους με ιδιαίτερα ψυχολογικά χαρακτηριστικά, κι έτσι σύντομα θα μάθουμε τι είδους ηγέτη αποζητεί ο σημερινός μέσος Αμερικανός.\n5. Η πολιτική πόλωση. Εδώ υπάρχουν δύο αλληλένδετα στοιχεία που έχουν σημασία. Πρώτον, οι επικείμενες εκλογές θα είναι οι πλέον πολωμένες της σύγχρονης αμερικανικής ιστορίας, αφού η μεν κοινωνία είναι διαιρεμένη σε δύο σφόδρα αντίπαλα στρατόπεδα, το δε μετριοπαθές πολιτικό κέντρο έχει εξαφανιστεί. Δεύτερον, ακριβώς επειδή αυξάνει τη συσπείρωση στο εσωτερικό τους και την εχθρότητα προς τον αντίπαλο, η πόλωση ευνοεί περισσότερο τα λαϊκιστικά κόμματα, όπως είναι οι Ρεπουμπλικανοί, και λιγότερο τα φιλελεύθερα και περισσότερο ενωτικά, όπως είναι οι Δημοκρατικοί.\n6. Η πολιτική συγκυρία. Αυτή σημαδεύτηκε από δύο εξελίξεις, τον κορωνοϊό και τη ρατσιστική βία, που σε μεγάλο βαθμό καθόρισαν την τακτική των εκλογικών αντιπάλων. Το ένα στρατόπεδο, επενδύοντας κυρίως στον φόβο των λευκών ψηφοφόρων, υποσχέθηκε να αποκαταστήσει τον νόμο και την τάξη που θεωρεί ότι διασαλεύτηκαν από διαδηλώσεις και λεηλασίες σε πολλές πόλεις της Αμερικής μετά τα επεισόδια αστυνομικής βίας εις βάρος μαύρων πολιτών. Το αντίπαλο στρατόπεδο επέλεξε να επενδύσει στην καταστροφική διαχείριση της πανδημίας από την κυβέρνηση που ήδη έχει αφήσει πίσω της πάνω από 200.000 νεκρούς.\n7. Η κατάσταση της οικονομίας. Πριν από την πανδημία, η αμερικανική οικονομία παρουσίαζε εντυπωσιακή μείωση της ανεργίας, ετήσια αύξηση του ΑΕΠ γύρω στο 5% για τα χαμηλά εισοδήματα, και ζωηρή χρηματιστηριακή δραστηριότητα. Με βάση αυτά τα δεδομένα, ο σημερινός πρόεδρος υπόσχεται την ταχεία ανάκαμψη της χώρας με βάση τους ίδιους κεντρικούς πυλώνες της έως τώρα οικονομικής του πολιτικής, δηλαδή τη χαμηλή φορολόγηση και τον επιθετικό εμπορικό πόλεμο προς ανταγωνιστικές χώρες, ιδίως την Κίνα. Οπως δείχνουν οι δημοσκοπήσεις, οι Αμερικανοί δείχνουν να τον πιστεύουν.\n8. Πρόγραμμα και όραμα για τη χώρα. Ο πρόεδρος έχει αποφύγει να παρουσιάσει ένα αναλυτικό κυβερνητικό πρόγραμμα για την επόμενη θητεία. Πορεύεται προς τις εκλογές με το (αόριστο αλλά γοητευτικό) σύνθημα «Κάνε την Αμερική μεγάλη ξανά», αδιαφορώντας για τις επιπτώσεις της κλιματικής κρίσης, υποβαθμίζοντας την αξία των φιλελεύθερων θεσμών και υποσχόμενος να εμποδίσει τη μετανάστευση. Αντίθετα, ο αντίπαλός του έχει παρουσιάσει ένα καλά επεξεργασμένο και αρκετά λεπτομερές πρόγραμμα, αλλά του λείπει το όραμα. Αυτό που μοιάζει να υπόσχεται είναι η απαλλαγή από τη σημερινή κυβέρνηση και η επιστροφή σε ένα καλύτερο παρελθόν.\n9. Kρίσιμες μειονότητες. Υπάρχουν τουλάχιστον τρεις τέτοιες κοινωνικές ομάδες που ενδέχεται να κρίνουν το αποτέλεσμα. Οι νεαρότερες ηλικίες και οι μαύροι υποστηρίζουν μεν τους Δημοκρατικούς, αλλά κανείς δεν γνωρίζει αν τελικά θα προσέλθουν μαζικά στις κάλπες. Ειδικά οι μαύροι ψηφοφόροι συχνά απέχουν από τις εκλογές ενώ, ειδικά αυτή τη φορά, δεν δείχνουν να εμπιστεύονται την επιστολική ψήφο. Μια άλλη μειοψηφία που παραδοσιακά ψήφιζε τους Δημοκρατικούς είναι οι ισπανόφωνοι της Αμερικής. Σήμερα, τουλάχιστον ένα τρίτο αυτής της μεγάλης κατηγορίας ψηφοφόρων φαίνεται ότι έχει προσχωρήσει στους Ρεπουμπλικανούς.\n10. Ο κανόνας της Ιστορίας. Παρά την αμετροέπεια της όλης συζήτησης που έχει αναπτυχθεί γύρω από τον λαϊκισμό, η πραγματικότητα είναι ότι οι λαϊκιστές έχουν καταλάβει την εξουσία σε λίγες μόνο χώρες, μία από τις οποίες είναι και η σημερινή Αμερική. Κατά κανόνα, όμως, όταν έρχονται στην εξουσία, οι λαϊκιστές τείνουν να κερδίζουν τουλάχιστον μία δεύτερη εκλογική μάχη. Απομένει να δούμε αν το αποτέλεσμα των επερχόμενων αμερικανικών εκλογών θα επιβεβαιώσει ή όχι αυτόν τον κανόνα.\nΜέχρι τις εκλογές απομένουν εννέα μόλις ημέρες. Πάρτε λοιπόν μολύβι και χαρτί και, συνδυάζοντας όπως εσείς νομίζετε καλύτερα τα παραπάνω δέκα σημεία, κρίνετε από μόνοι σας τον πιθανότερο νικητή αυτής της ιδιαίτερα κρίσιμης αναμέτρησης.\nΑΜΕΡΙΚΑΝΙΚΕΣ ΕΚΛΟΓΕΣ 2020 ΤΑΚΗΣ Σ. ΠΑΠΠΑΣ